പരിഭാഷ: ഫഹദ് അബ്ദുൾ മജീദ് www.malayalamsubtitles.org
വിന്റെർഫെല്ലിലെ ബാസ്റ്റഡ്.
ക്യാസ്റ്റർലി റോക്കിലെ കുള്ളാ.
നമ്മൾ അവസാനം തമ്മിൽ കണ്ടത് ആ വൻമതിലിന്റെ മുകളിൽ വെച്ചാണ് എന്നാണ് എന്റെ വിശ്വാസം.
എന്റെ ഓർമ്മ ശരിയാണെങ്കിൽ അറ്റത്ത് നിന്ന് നിങ്ങൾ മൂത്രമൊഴിക്കുകയായിരുന്നു.
പോകുന്ന വഴിയിൽ നിന്നും ഒരു മുറിവിന്റെ പാട് ഒക്കെ മേടിച്ചിട്ടുണ്ടെല്ലോ.
അത് വളരെ നീളമുള്ള ഒരു വഴിയായിരുന്നു
ഏതായാലും നമ്മൾ രണ്ടു പേരും ഇവിടെയുണ്ടെല്ലോ.
ഞാൻ റ്റിരിയൻ ലാനിസ്റ്റർ.
ഡാവോസ് സീവാർത്ത്.
സവാള യോദ്ധാവ് അല്ലേ.
ബ്ലാക്ക്‌ വാട്ടർ ബേയിലെ യുദ്ധത്തിൽ നമ്മൾ എതിർ വശങ്ങളിൽ നിന്ന് യുദ്ധം ചെയ്തിട്ടുണ്ട്.
എന്റെ നിർഭാഗ്യത്തിന് അത് അങ്ങനെയായിരുന്നു.
മിസൻണ്ടേ ആണ് റാണിയുടെ ഏറ്റവും വിശ്വസ്തയായ ഉപദേശക.
ഡ്രാഗൺസ്റ്റോണിലേയ്ക്ക് സ്വാഗതം.
നമ്മുടെ റാണിക്ക് അറിയാം നിങ്ങളുടേത് ഒരു നീണ്ട യാത്രയായിരുന്നു എന്ന്.
റാണിക്ക് വേണ്ടി നിങ്ങൾ ഇത്ര കഷ്ടപ്പെട്ട് ഇവിടെ...
...വരെ വന്നതിന് റാണിക്ക് നിങ്ങളോട് നന്ദിയുണ്ട്.
നിങ്ങൾക്ക് കുഴപ്പമില്ലെങ്കിൽ നിങ്ങളുടെ ആയുധങ്ങൾ ഒന്ന് തരാമോ...
തീർച്ചയായും.
ഈ വഴി വാ.
നിങ്ങൾ എവിടെനിന്ന് ആണ്?
ഉച്ചാരണം കേട്ടിട്ട് എനിക്ക് മനസ്സിലാക്കാൻ കഴിയുന്നില്ല.
ഞാൻ ജനിച്ചത് നാഥിലെ ദ്വീപിൽ ആണ്.
ഹാ, ഞാൻ കേട്ടിട്ടുണ്ട് അത് നല്ല മനോഹരമായ ഒരു സ്ഥലമാണ് എന്ന്.
പനകളും ചിത്രശാലഭങ്ങളും എല്ലാം ഉള്ള. ഞാൻ അവിടെ പോയിട്ടില്ല.
ഈ സ്ഥലം ആകെ മാറിപ്പോയി.
അപ്പോൾ സാൻസ ജീവനോടെ സുഖമായി ഇരിക്കുന്നു എന്ന് ഞാൻ കേട്ടു.
- അതേ അവൾ സുഖമായിരിക്കുന്നു. - അവൾ എന്നെ ഒരുപാട് മിസ്സ് ചെയ്യുന്നുണ്ടോ?
ചതിയിലൂടെയുള്ള ഒരു വിവാഹമായിരുന്നു അത് പൂർണമായതും ഇല്ല.
- ഞാൻ ചോദിച്ചില്ലല്ലോ. - എന്നാലും അങ്ങനെ ആയിരുന്നു.
ആയിരുന്നില്ല. ഏതായാലും. അവൾ എത്ര ബുദ്ധിമതിയാണ് എന്ന്...
...നടിച്ചിരുന്നോ അതിലും ബുദ്ധിമതിയാണ് എന്ന് തെളിയിച്ചിരിക്കുന്നു.
അവൾ അങ്ങനെ തെളിയിക്കാൻ തുടങ്ങിയിരിക്കുന്നു.
നല്ല കാര്യം.
എപ്പോഴെങ്കിലും, എനിക്ക് ഒന്ന് കേൾക്കണം
നൈറ്റ്സ് വാച്ചിലെ ഒരു ആൾ എങ്ങനെയാണ് ഈ വടക്ക് ദേശത്തെ രാജാവായത് എന്ന്
ഒരു ലാനിസ്റ്റർ എങ്ങനെ ഡനേറിസ് റ്റാർഗേറിയന്റെ ഹാൻഡ് ആയി എന്ന്.
നിങ്ങൾ പറയുകയാണെങ്കിൽ ഞാനും പറയാം.
അത് ഒരു രക്തരൂക്ഷിതമായ നീണ്ട കഥയാണ്.
സത്യം പറഞ്ഞാൽ അതിൽ ഭൂരിഭാഗം സമയവും ഞാൻ കുടിച്ചിട്ടുണ്ടായിരുന്നു.
എന്റെ ബാനർമെൻ വിചാരിക്കുന്നത് ഞാൻ ഇവിടെ...
...വന്നത് ഞാൻ ഒരു വിഡ്ഢി ആയത് കൊണ്ടാണ് എന്നാണ്.
തീർച്ചയായും അവർ അങ്ങനെതന്നെയല്ലേ വിചാരിക്കുകയുള്ളൂ.
ഞാൻ നിന്റെ ഹാൻഡ് ആയിരുന്നെങ്കിൽ ഞാനും നിന്നോട്...
...ഇതിന് എതിരായിട്ടേ ഉപദേശിക്കുകയുള്ളായിരുന്നു.
സാധാരണ,
സ്റ്റാർക്കുകൾ തെക്കോട്ട് യാത്ര ചെയ്താൽ അത് നല്ല...
...രീതിയിൽ ആയിരിക്കില്ല അവസാനിക്കുന്നത് അല്ലേ.
സത്യം.
പക്ഷേ ഞാൻ ഒരു സ്റ്റാർക്ക് അല്ലല്ലോ.
നീ ഇതൊക്കെ ശീലമാക്കുന്നതാകും നല്ലത് എന്നേ ഞങ്ങൾക്ക് പറയാനാൻ ആകൂ,
പക്ഷേ സത്യത്തിൽ ഇത് ഒരിക്കലും ഒരു ശീലമാകില്ല.
വാ, അവരുടെ അമ്മ നിനക്ക് വേണ്ടി കാത്തിരിക്കുകയാണ്.
ഞാൻ ആലോചിക്കുകയായിരുന്നു നിങ്ങൾ എന്താണ് നമ്മുടെ അതിഥികളെ കാണാൻ വരാതിരുന്നത് എന്ന്.
നിങ്ങൾ അല്ലേ വടക്ക് ദേശത്തെ രാജാവിനെ വിളിപ്പിക്കാൻ ഞങ്ങളോട് യാജിച്ചത്.
നിങ്ങൾക്ക് ഒന്നും കൂടി അവനെ കാണണം എന്നില്ലേ?
ഞാൻ എന്റെ ഭാഗം ചെയ്തുകഴിഞ്ഞു.
ഞാൻ മഞ്ഞുകട്ടയും തീയും ( ICE & FIRE) ഒരുമിച്ചുകൊണ്ടു വന്നു.
വിചിത്രം തന്നെ.
നിങ്ങൾ ജോൺ സ്നോയെ കുറിച്ച് വലിയ കാര്യമായിട്ടൊക്കെ സംസാരിച്ചിട്ട്.
അവൻ ഇവിടെ എത്തിയപ്പോൾ ഒരു കിഴുക്കാന്‍ തൂക്കായ മലഞ്ചെരിവിൽ കയറി ഒളിച്ചിരിക്കുന്നോ?
നിങ്ങൾ ഒരു നാണം കുണുങ്ങി പെണ്ണാണ് എന്ന് ഞാൻ കരുതുന്നില്ല.
രാജാക്കന്മാരുടെ ചെവിയിൽ അടക്കം പറയാനുള്ള എന്റെ സമയമൊക്കെ കഴിഞ്ഞു.
ഓ, അതിൽ എനിക്ക് സംശയമുണ്ട്.
നമ്മൾ സാധാരണക്കാരെ അധികാരത്തിന്റെ രുചി ഒന്ന് അറിയിച്ചു നോക്കിക്കേ,
പിന്നെ നമ്മൾ മനുഷ്യന്റെ രുചി അറിഞ്ഞ സിംഹത്തെ പോലെ ആയിരിക്കും.
വേറെ ഒന്നിനും അത്രയും രുചിയുള്ളതായി തോന്നില്ല.
നമ്മൾ രണ്ട് പേരും ഇപ്പോൾ സാധാരണക്കാർ അല്ലല്ലോ.
ഞാൻ വടക്ക് ദേശത്തെ രാജാവായിട്ടും, അയാളുടെ ഉപദേഷ്ടാവായിട്ടും
- നല്ല രീതിയിൽ അല്ല പിരിഞ്ഞത്. - എന്താ കാരണം?
ഞാൻ ചെയ്ത തെറ്റുകൾ കാരണം.
ഭീകരമായ തെറ്റുകൾ.
ഞാൻ അവിടെ നിന്നിരുന്നെങ്കിൽ അത് അവർക്ക് ഒരു ശല്യമാകുകയേ ഉണ്ടായിരുന്നുള്ളൂ.
- അപ്പോൾ നിങ്ങൾ എങ്ങോട്ട് പോകും? - വൊളാന്റിസിലേയ്ക്ക്.
കൊള്ളാം
ഞാൻ ഒരു കാര്യം പറഞ്ഞാൽ നിങ്ങൾക്ക് ഒന്നും തോന്നരുത്.
നിങ്ങൾ തിരിച്ചു വെസ്റ്ററോസിലേയ്ക്ക് മടങ്ങി...
...വരാതിരിക്കുന്നതാകും നല്ലത് എന്നാണു എനിക്ക് തോന്നുന്നത്.
നിങ്ങൾ ഇവിടെ സുരക്ഷിതയായിരിക്കും എന്ന് എനിക്ക് ഉറപ്പില്ല.
ഓ ഞാൻ തീർച്ചയായും തിരിച്ചുവരുമെടോ ചിലന്തി, അവസാനമായി.
മൈ ലേഡി...
എനിക്ക് മരിക്കേണ്ടത് ഈ വിചിത്രമായ രാജ്യത്തിൽ വെച്ചാണ്.
നിങ്ങളെ പോലെ തന്നെ.
മിസ്സാണ്ടേ: നിങ്ങൾ ഇപ്പോൾ നിൽക്കുന്നത്.
റ്റാർഗേറിയൻ കുടുംബത്തിലെ ഡനേറിസ് സ്റ്റോം ബോണിന് മുന്നിൽ ആണ്.
അയൺ ത്രോണിന്റെ യഥാർത്ഥ അവകാശി,
ഫസ്റ്റ് മെന്നിന്റെയും ആന്റൽസിന്റെയും യഥാർത്ഥ റാണി,
സെവൻ കിങ്ഡത്തിന്റെ രക്ഷക,
ഡ്രാഗണുകളുടെ അമ്മ,
ദി ഗ്രേറ്റ് ഗ്രാസ് സിയുടെ ഘലീസി,
തീ പിടിക്കാത്തവൾ, ചങ്ങലകൾ പൊട്ടിച്ച് എറിഞ്ഞവൾ.
ഇത് ജോൺ സ്നോ.
ഇദ്ദേഹം വടക്ക് ദേശത്തിന്റെ രാജാവ് ആണ്.
ഇത്രയും ദൂരം സഞ്ചരിച്ചു വന്നതിന് നിങ്ങൾക്ക് നന്ദി, മൈ ലോർഡ്.
കടൽ ശാന്തമായിരുന്നു എന്ന് ഞാൻ പ്രതീക്ഷിക്കുന്നു.
കാറ്റ് അനുകൂലമായിരുന്നു മഹാറാണി.
ക്ഷമിക്കണം എനിക്ക് ഫ്ളീ ബോട്ടത്തിലെ ഉച്ചാരണ ശൈലിയാണ് ഉള്ളത് എന്ന് എനിക്കറിയാം,
പക്ഷേ ജോൺ സ്നോ വടക്ക് ദേശത്തെ രാജാവാണ് മഹാറാണി.
- ഇദ്ദേഹം ഒരു ലോർഡ് അല്ല. - എന്നോട് പൊറുക്കണം...
മഹാറാണി .ഇത് സെർ ഡാവോസ് സീ വർത്ത്.
എന്നോട് പൊറുക്കണം സെർ ഡാവോസ്.
എനിക്ക് ഔപചാരികമായ വിദ്യാഭ്യാസം ഒന്നും ലഭിച്ചിട്ടില്ല.
പക്ഷേ ഞാൻ വായിച്ചിട്ടുള്ളത് അനുസരിച്ച്, വടക്ക്...
...ദേശത്തെ അവസാനത്തെ രാജാവ് ടോർഹെൻ സ്റാർക് ആണ്
എന്ന് ഉറപ്പിച്ചു പറയാൻ കഴിഞ്ഞേക്കും.
അദ്ദേഹം എന്റെ പൂർവികൻ ഈഗൻ റ്റാർഗേറിയന്റെ മുന്നിൽ മുട്ട് കുത്തിയിരുന്നു.
അദ്ദേഹത്തിന്റെയും വടക്ക് ദേശക്കാരുടെയും ജീവന് പകരമായി.
ടോർഹെൻ സ്റാർക് റ്റാർഗേറിയൻ കുടുംബത്തോട് ശാശ്വതമായ...
...കൂറ് പുലർത്തിക്കോളാം എന്ന് പ്രതിജ്ഞ ചെയ്തിരുന്നു,
അതോ ഞാൻ അറിഞ്ഞ വസ്തുതകൾ തെറ്റാണോ?
ഞാൻ അവിടെ ഉണ്ടായിരുന്നില്ല മഹാറാണി.
തീർച്ചയായും നിങ്ങൾ അവിടെ ഉണ്ടായിരുന്നില്ല.
പക്ഷേ എന്നാലും ഒരു പ്രതിജ്ഞ പ്രതിജ്ഞ തന്നെയല്ലേ.
പിന്നെ ശാശ്വതം എന്ന വാക്കിന്റെ അർത്ഥം.
ലോർഡ് റ്റിരിയൻ ഈ ശാശ്വതം എന്ന വാക്കിന്റെ അർത്ഥം എന്താണ്?
- എന്നെന്നേക്കുമായി. - എന്നെന്നേക്കുമായി.
മൈ ലോർഡ് അപ്പോൾ വിചാരിക്കുന്നത് നിങ്ങൾ ഇവിടെ...
...വന്നിരിക്കുന്നത് മുട്ട് കുത്താൻ ആണെന്നാണ്.
ഞാൻ അതിന് അല്ല വന്നിരിക്കുന്നത്.
ഓഹ്.
മ്മ് അത് വളരെ കഷ്ടമായിപ്പോയി.
നിങ്ങൾ ഇത്രയും ദൂരം യാത്ര ചെയ്ത് വന്നത്
റ്റാർഗേറിയൻ കുടുംബത്തോടുള്ള വിശ്വാസം തകർക്കാൻ ആയിരുന്നോ?
വിശ്വാസം തകർക്കാനോ?
നിങ്ങളുടെ അച്ഛൻ എന്റെ അപ്പൂപ്പനെ ജീവനോടെ കത്തിച്ചു.
അയാൾ എന്റെ വല്യച്ഛനെ ജീവനോടെ കത്തിച്ചു.
അയാൾ ഈ ഏഴ് രാജ്യങ്ങളും ചുട്ട് ചാമ്പലാക്കിയേനെ.
എന്റെ അച്ഛൻ ഒരു ദുഷ്ടനായിരുന്നു.
റ്റാർഗേറിയൻ കുടുംബത്തിന് വേണ്ടി,
ഞാൻ നിങ്ങളോട് ക്ഷമ ചോദിക്കുന്നു.
എന്റെ അച്ഛൻ നിങ്ങളുടെ കുടുംബത്തോട് ചെയ്ത ക്രൂരതയ്ക്ക്.
പിന്നെ ഞാൻ നിങ്ങളോടു പറയുന്നു. ഒരിക്കലും ഒരു മകളെ അവളുടെ അച്ഛൻ ചെയ്ത
പാപങ്ങളുടെ അടിസ്ഥാനത്തിൽ വിധിക്കരുത്.
നമ്മുടെ രണ്ടുപേരുടെയും കുടുംബങ്ങൾ...
...നൂറ്റാണ്ടുകളോളം നല്ല സുഹൃത്തുക്കൾ ആയിരുന്നു,
ആ നൂറ്റാണ്ടുകളായിരുന്നു സെവൻ കിങ്ഡം.
കണ്ടിട്ടുള്ളതിൽ വെച്ച് ഏറ്റവും നല്ല കാലം.
സമാധാനത്തിന്റെയും അഭിവൃദ്ധിയുടെയും നൂറ്റാണ്ടുകൾ,
ഒരു റ്റാർഗേറിയൻ അയൺ ത്രോണിൽ ഇരിക്കുകയും,
ഒരു സ്റാർക് വടക്ക് ദേശത്തിന്റെ രക്ഷാധികാരിയായി...
...സേവനം അനുഷ്ഠിക്കുകയും ചെയ്തിരുന്ന നൂറ്റാണ്ടുകൾ.
ഞാൻ ആണ് അവസാനത്തെ റ്റാർഗേറിയൻ, ജോൺ സ്നോ.
നിങ്ങളുടെ പൂർവ്വികൻ എന്റെ പൂർവ്വികനോട് ചെയ്ത പ്രതിജ്ഞയെ മാനിക്ക്.
മുട്ട് കുത്ത് അങ്ങനെയാണെങ്കിൽ ഞാൻ നിങ്ങളെ വടക്ക്...
...ദേശത്തിന്റെ രക്ഷാധികാരിയായി പ്രഖ്യാപിക്കാം.
നമുക്ക് ഒരുമിച്ച് ഈ രാജ്യത്തെ
അത് നശിപ്പിക്കാൻ പോകുന്നവരിൽ നിന്നും രക്ഷിക്കാം.
നിങ്ങൾ പറഞ്ഞത് ശരിയാണ്.
നിങ്ങളുടെ അച്ഛൻ ചെയ്ത തെറ്റുകൾക്ക് നിങ്ങൾ ഉത്തരവാദിയല്ല.
അത് പോലെ തന്നെ എന്റെ പൂർവികർ ചെയ്ത ഒരു പ്രതിജ്ഞ ഞാൻ പാലിക്കേണ്ട കാര്യവും ഇല്ല.
പിന്നെ നിങ്ങൾ എന്തിനാണ് ഇങ്ങോട്ട് വന്നത്?
എനിക്ക് നിങ്ങളുടെ സഹായവും നിങ്ങൾക്ക് എന്റെ സഹായവും ആവശ്യമുള്ളത് കൊണ്ട്.
നിങ്ങൾ ആ മൂന്ന് ഡ്രാഗണുകളെ കണ്ടില്ലേ? നിങ്ങൾ വന്ന്...
...എത്തിയപ്പോൾ തന്നെ നിങ്ങളുടെ തലയ്ക്ക് മുകളിലൂടെ പറക്കുന്നത്?
ഞാൻ കണ്ടിരുന്നു.
പിന്നെ നിങ്ങൾ ഡോത്രാകികളെ കണ്ടില്ലേ,
എനിക്ക് വേണ്ടി കൊല്ലാം എന്ന് പ്രതിജ്ഞ ചെയ്ത ഡോത്രക്കികളെ?
അവരെ കാണാൻ ഇതിരിക്കാൻ വഴിയില്ലെല്ലോ.
പക്ഷേ എന്നിട്ടും എനിക്ക് നിങ്ങളുടെ സഹായം വേണമെന്നോ?
ഡാവോസ്: സേർസിയെ തോൽപ്പിക്കാൻ അല്ല.
റാണി നാളെ തന്നെ കിംഗ്സ് ലാൻഡിംഗ് ആക്രമിച്ചാലും
നഗരം നിലംപൊത്തും.
ഡ്രാഗണുകൾ ഇല്ലാതിരുന്നിട്ട് കൂടി ഞങ്ങൾ ഏറെക്കുറെ ആ നഗരം കീഴടക്കിയതായിരുന്നു.
ഏറെക്കുറെ.
പക്ഷെ നിങ്ങൾ കിങ്‌സ് ലാൻഡിംഗ് ആക്രമിച്ചിട്ടില്ല.
എന്ത് കൊണ്ട് ആണ് ആക്രമിക്കാത്തത്?
അതിന് ഞാൻ നോക്കിയിട്ട് ആകെ കാണുന്ന കാരണം നിങ്ങൾക്ക് ആയിരക്കണക്കിന് നിരപരാധികളെ
കൊല്ലണം എന്നില്ല എന്നത് മാത്രമാണ്.
അതാണ് യുദ്ധം ജയിക്കാനുള്ള ഏറ്റവും എളുപ്പ മാർഗ്ഗം പക്ഷേ നിങ്ങൾ അത് ചെയ്യില്ല
അതിന്റെ അർഥം ഏറ്റവും കുറഞ്ഞത്, നിങ്ങൾ സേർസിയെക്കാൾ നല്ല ഒരു വ്യക്തിയാണ് എന്നാണ്.
പക്ഷേ നിങ്ങൾ ഇപ്പോഴും എനിക്ക് എന്തിനാണ് നിങ്ങളുടെ...
...സഹായം ആവശ്യമുള്ളത് എന്ന് വ്യക്തമാക്കിയിട്ടില്ല.
ഇപ്പോൾ നിങ്ങളും ഞാനും സേർസിയും .മറ്റ്‌ എല്ലാവരും,
വെറുതെ കളിച്ചു കൊണ്ടിരിക്കുന്ന കുട്ടികളാണ്,
ആ നിയമം ശരിയല്ല ഈ നിയമം ശരിയല്ല എന്ന് വെറുതെ കിടന്നു ഒച്ചയിടുകയാണ്.
നിങ്ങൾ പറഞ്ഞത് നിങ്ങൾക്ക് ഇയാളെ ഇഷ്ടമാണ് എന്നല്ലേ?
അതേ എനിക്ക് ഇഷ്ടമാണ്.
ഇയാൾ എന്നെ കണ്ടപ്പോൾ മുതൽ
എന്നെ റാണി എന്ന് വിളിക്കാൻ തയ്യാറല്ല.
ഇവൻ എന്റെ മുന്നിൽ മുട്ട് കുത്താൻ തയ്യാറല്ല...
...ഇപ്പോൾ ദേ ഇവൻ എന്നെ കുട്ടി എന്ന് വിളിക്കുന്നു.
അവൻ നമ്മളെ എല്ലാവരെയും കുട്ടി എന്ന് വിളിച്ചു എന്നാണ് എന്റെ വിശ്വാസം.
അത് സംസാരിക്കുന്ന ഒരു ശൈലിയാണ്.
മഹാറാണി ഈ ശൈത്യകാലം അവസാനിക്കുന്നതിന് മുൻപ് തന്നെ...
...നിങ്ങൾക്ക് അറിയാവുന്ന എല്ലാ ആളുകളും മരിക്കും.
നമ്മൾ വടക്കുള്ള ശത്രുക്കളെ പരാജയപ്പെടുത്തിയില്ലെങ്കിൽ...
...അതാണ് സംഭവിക്കാൻ പോകുന്നത്.
ഞാൻ കണ്ടിടത്തോളം നിങ്ങളാണ് വടക്കുള്ള ശത്രുക്കൾ.
ഞാൻ നിങ്ങളുടെ ശത്രു അല്ല.
മരിച്ചവരാണ് ശത്രുക്കൾ.
മരിച്ചവരോ? അതും ഇനി വേറെ ഒരു ശൈലിയാണോ?
മരിച്ചവരുടെ സൈന്യം പടനീക്കം നടത്തികൊണ്ടിരിക്കുകയാണ്.
മരിച്ചവരുടെ സൈന്യമോ?
നിങ്ങൾക്ക് എന്നെ ശരിക്ക് അറിയില്ല മൈ ലോർഡ് പക്ഷെ ഞാൻ ഒരു നുണയനോ?
ഭ്രാന്തനോ ആണ് എന്ന് നിങ്ങൾ കരുതുന്നുണ്ടോ?
ഇല്ല അത് രണ്ടും ആണെന്ന് ഞാൻ കരുതിയിട്ടില്ല.
മരിച്ചവരുടെ സൈന്യം യഥാർത്ഥത്തിൽ ഉള്ളത് തന്നെയാണ്.
വൈറ്റ് വാക്കേഴ്‌സ് ശരിക്കും ഉള്ളത് തന്നെയാണ്.
നൈറ്റ് കിംഗ് യഥാർത്ഥമാണ്.
ഞാൻ അവരെയെല്ലാം കണ്ടിട്ടുണ്ട്.
അവർ ആ വൻമതിൽ കടന്നുകഴിഞ്ഞും.
നമ്മൾ ഇവിടെ പരസ്പരം കലഹിച്ചുകൊണ്ടിരിക്കുകയാണെങ്കിൽ
നമ്മൾ എല്ലാവരും തീർന്നു.
ഞാൻ ഡ്രാഗൺസ്റ്റോണിൽ ആണ് ജനിച്ചത്.
അത് എനിക്ക് ഓർമയുണ്ടെന്നല്ല ഞാൻ പറഞ്ഞത്.
റോബെർട്ടിന്റെ കൊലപാതകികൾക്ക് നമ്മളെ കണ്ടു പിടിക്കാൻ...
...കഴിയുന്നതിന് മുൻപ് ഞങ്ങൾ ഇവിടെ നിന്നും പോയി,
റോബർട്ട് നിന്റെ അച്ഛന്റെ ആത്മാർത്ഥ സുഹൃത്ത് ആയിരുന്നില്ലേ?
ഞാൻ ആലോചിക്കുകയായിരുന്നു നിന്റെ അച്ഛന്...
...അറിയാമായിരുന്നോ അയാളുടെ ആത്മാർത്ഥ സുഹൃത്ത് ആണ്
തൊട്ടിലിൽ ഉള്ള ഒരു പെൺകുഞ്ഞിനെ കൊല്ലാൻ കൊലപാതകികളെ അയച്ചത് എന്ന്.
അതൊന്നും പറഞ്ഞിട്ട് ഇനി കാര്യമുണ്ടായിട്ടല്ല.
ഞാൻ എന്റെ ജീവിതം അന്യ രാജ്യങ്ങളിൽ ആണ് ചിലവഴിച്ചത്.
ഒരുപാട് ആളുകൾ എന്നെ കൊല്ലാൻ ശ്രമിച്ചിട്ടുണ്ട്,
എനിക്ക് അവരുടെ എല്ലാവരുടെയും പേര് പോലും ഓർമയില്ല.
എന്നെ പെറാൻ മാത്രമുള്ള ഒരു പെൺകുതിരയെ എന്ന പോലെ വിറ്റിട്ടുണ്ട്.
എന്നെ ചങ്ങലക്ക് ഇട്ടിട്ടുണ്ട് ചതിച്ചിട്ടുണ്ട്...
...ബലാത്സംഗം ചെയ്തിട്ടുണ്ട് കളങ്കപ്പെടുത്തിയിട്ടുണ്ട്.
എന്നിട്ടും എന്ത് കൊണ്ടാണ് ഞാൻ പിടിച്ചു നിന്നത് എന്ന് നിങ്ങൾക്ക് അറിയാമോ?
ആ കാലമത്രയും നാട് കടത്തപ്പെട്ടിട്ടും?
വിശ്വാസം കൊണ്ട്.
ഒരു ദൈവത്തിലും ഉള്ള വിശ്വാസം കൊണ്ടല്ല,
ഏതെങ്കിലും ഇതിഹാസങ്ങളിലോ പുരണങ്ങളിലോ ഉള്ള വിശ്വാസവും അല്ല.
എന്നിൽ തന്നെയുള്ള വിശ്വാസം കൊണ്ട്.
ഈ ഡനേറിസ് റ്റാർഗേറിയനിൽ ഉള്ള വിശ്വാസം കൊണ്ട്.
നൂറ്റാണ്ടുകളായി ഈ ലോകം ഒരു ഡ്രാഗണെ കണ്ടിരുന്നില്ല,
എന്റെ മക്കൾ ജനിക്കുന്നത് വരെ.
ഡോത്രാക്കികൾ കടൽ കടന്നിട്ടുണ്ടായിരുന്നില്ല ഒരു കടലും.
അവർ എനിക്ക് വേണ്ടി അതും ചെയ്തു.
ഞാൻ ഈ ഏഴു രാജ്യങ്ങളും ഭരിക്കാനായി ജനിച്ചവളാണ്,
ഞാൻ ഭരിക്കുകയും ചെയ്യും.
നമ്മൾ നൈറ്റ് കിംഗിനെ പരാജയപ്പെടുത്തിയില്ലെങ്കിൽ
നിങ്ങൾ ഒരു ശ്‌മശാനം ആയിരിക്കും ഭരിക്കേണ്ടിവരുന്നത്.
എന്റെ സഹോദരിക്ക് എതിരെയുള്ള യുദ്ധം തുടങ്ങി കഴിഞ്ഞു.
ഞങ്ങൾ യുദ്ധ പ്രവർത്തികൾ നിർത്തിവെച്ച്.
നിന്റെ ഒപ്പം യുദ്ധം ചെയ്യാൻ ചേരും എന്ന് നിനക്ക് പ്രതീക്ഷിക്കാൻ ആവില്ല.
നീ വൻമതിലിന് അപ്പുറം കണ്ടത് ഇനി എന്ത് തന്നെ ആണെങ്കിലും.
നിങ്ങൾ ഇദ്ദേഹത്തെ വിശ്വസിക്കുന്നില്ലേ.
ഇത് കേട്ടാൽ വെറും അസംബന്ധം ആയി തോന്നും എന്ന് എനിക്ക് മനസ്സിലായി.
പക്ഷേ വിധി ഡനേറിസ് റ്റാർഗേറിയനെ നമ്മുടെ തീരത്തേക്ക്
തിരിച്ചു കൊണ്ട് വന്നിട്ടുണ്ടെങ്കിൽ,
വിധി ജോൺ സ്നോയെ വടക്ക് ദേശത്തിന്റെ രാജാവും ആക്കിയിട്ടുണ്ടെങ്കിൽ,
റാണിയല്ലേ ആദ്യമായി ഡോത്രാകികളെ വെസ്റ്ററോസിലേയ്ക്ക് കൊണ്ട് വന്നത്?
ഇദ്ദേഹമാണ് ആദ്യമായി വൈൽഡ്ലിംഗ്സും വടക്ക്...
...ദേശക്കാരും തമ്മിൽ ഒരു സുഹൃത്ത് ബന്ധം സ്ഥാപിച്ചത്.
ഇദ്ദേഹത്തിനെ നൈറ്റ്സ് വാച്ചിന്റെ ലോർഡ് കമാൻഡർ ആയി പ്രഖ്യാപിച്ചിരുന്നു.
ഇദ്ദേഹത്തെ വടക്ക് ദേശത്തിന്റെ രാജാവായി പ്രഖ്യാപിച്ചിരുന്നു.
അത് ഒന്നും ഇദ്ദേഹത്തിന്റെ ജന്മാവകാശം ആയത് കൊണ്ടായിരുന്നില്ല.
ഇദ്ദേഹത്തിന് ഒരു ജന്മാവകാശങ്ങളും ഇല്ല. ഇദ്ദേഹം വെറും ഒരു ബാസ്റ്റഡ് ആണ്.
ആ എല്ലാനായീന്റെ മക്കളും ഇദ്ദേഹത്തെ നേതാവായി തിരഞ്ഞെടുത്തത്.
അവർക്ക് ഇദ്ദേഹത്തിൽ വിശ്വാസം ഉള്ളത് കൊണ്ടാണ്.
നിങ്ങൾ ഇത് വരെ വിശ്വസിക്കാത്ത അവയെ എല്ലാം,
ഇദ്ദേഹം നേരിട്ടിട്ടുണ്ട്.
ഇദ്ദേഹം ആ സാധനങ്ങളോട് ഇദ്ദേഹത്തിന്റെ ആളുകളുടെ നന്മയ്ക്ക് വേണ്ടി പൊരുതി.
ഇദ്ദേഹം ഇദ്ദേഹത്തിന്റെ ആളുകൾക്ക് വേണ്ടി സ്വന്തം ജീവൻ പോലും പണയം വെച്ചു.
ഇദ്ദേഹം ഇദ്ദേഹത്തിന്റെ ആളുകൾക്ക് വേണ്ടി ചങ്കിന്‌ ഒരു കത്തികുത്ത് വരെ വാങ്ങി.
ഇദ്ദേഹം ഇദ്ദേഹത്തിന്റെ സ്വന്തം...
നമ്മൾ നമ്മുടെ ശത്രുത മാറ്റി വെച്ച് ഒറ്റകെട്ടായി നിന്നില്ലെങ്കിൽ,
നമ്മൾ മരിക്കും.
പിന്നെ ആരുടെ അസ്ഥികൂടമാണ് അയൺ ത്രോണിൽ
ഇരിക്കുന്നത് എന്നത് ഒരു വിഷയം ആയിരിക്കില്ല.
അത് ഒരു വിഷയമല്ലെങ്കിൽ നിങ്ങൾ റാണിയുടെ മുന്നിൽ മുട്ട് കുത്തുന്നതാകും നല്ലത്.
എന്നിട്ട് റാണി ഡനേറിസിനോട് ഉള്ള നിങ്ങളുടെ കൂറ് പ്രഖ്യാപിക്ക്,
എന്റെ സഹോദരിയെ തോൽപ്പിക്കാൻ റാണിയെ സഹായിക്ക്.
എന്നിട്ടു നമ്മുടെ സൈന്യങ്ങൾക്ക് ഒരുമിച്ച് നിന്ന് വടക്ക് ദേശത്തെ സംരക്ഷിക്കാം.
അതിനൊന്നും ഉള്ള സമയം ഇല്ല.
ഇതൊന്നും ചെയ്യാനുള്ള സമയം ഇല്ല.
നമ്മൾ ഇവിടെ ഇങ്ങനെ നിന്ന് തർക്കിച്ചുകൊണ്ടിരിക്കുമ്പോൾ...
ആ മുട്ട് ഒന്ന് കുത്താൻ അധികം സമയം ഒന്നും വേണ്ടല്ലോ.
നിങ്ങളുടെ സഹായം റാണിയുടെ ലക്ഷ്യത്തിനായി വാഗ്ദാനം ചെയ്യ്.
ഞാൻ എന്തിന് അത് ചെയ്യണം.
ഞാൻ നിങ്ങൾക്ക് ഒന്നും തോന്നാൻ വേണ്ടി...
...പറഞ്ഞതല്ല, പക്ഷേ എനിക്ക് നിങ്ങളെ അറിയില്ലല്ലോ.
എനിക്ക് അറിയാവുന്നിടത്തോളം, നിങ്ങൾക്ക് സിംഹാസനത്തിൽ ഉള്ള ഈ അവകാശം
നിങ്ങളുടെ അച്ഛന്റെ പേരിൽ മാത്രമാണ്.
പിന്നെ ഭ്രാന്തൻ രാജാവിനെ അധികാരത്തിൽ നിന്നും താഴെയിറക്കാൻ...
...എന്റെ സ്വന്തം അച്ഛൻ പോലും യുദ്ധം ചെയ്തിരുന്നതുമാണ്
വടക്ക് ദേശത്തെ ലോർഡ്സ് എന്നിലാണ് അവരുടെ...
...വിശ്വാസം അർപ്പിച്ചിരിക്കുന്നത് അവരെ നയിക്കാൻ,
എനിക്ക് കഴിയുന്നിടത്തോളം ഞാൻ അവരെ നയിക്കുക തന്നെ ചെയ്യും.
അത് ന്യായം.
അത് പോലെ തന്നെ ന്യായമായ മറ്റൊരു കാര്യമാണ്
ഈ എഴു രാജ്യങ്ങളുടെയും ന്യായാവകാശമുള്ള റാണി ഞാൻ ആണ് എന്നത്.
നിങ്ങൾ സ്വയം വടക്കേ അറ്റത്തുള്ള രാജ്യത്തിന്റെ രാജാവായി പ്രഖ്യാപിക്കുന്നത്,
നിങ്ങൾ ഒരു തുറന്ന യുദ്ധത്തിലാണ് എന്നതിന്റെ സൂചനയാണ്
എന്റെ ഈ പെരുമാറ്റ രീതിക്ക് എന്നോട് നിങ്ങൾ പൊറുക്കണം.
നിങ്ങളുടെ നീണ്ട യാത്ര കാരണം നിങ്ങൾ രണ്ട് പേരും വളരെ ക്ഷീണിച്ചിട്ടുണ്ടാകും.
ഞങ്ങൾ നിങ്ങൾക്ക് കുളിക്കാനുള്ള സൗകര്യം...
...ചെയ്തിട്ടുണ്ട് അത്താഴം മുറിയിലേയ്ക്ക് കൊണ്ട് വരും.
ഞാൻ നിങ്ങളുടെ തടവിലാണോ?
ഇത് വരെ ആയിട്ടില്ല.
നമ്മുടെ അയൺ ബോൺ സുഹൃത്തുക്കളെയും ഡോണിഷ്...
...സുഹൃത്തുക്കളെയുംഡോണിലേക്ക് പോകുന്ന വഴിക്ക് ആക്രമിച്ചു.
എന്നിട്ട്?
രണ്ടോ മൂന്നോ കപ്പൽ മാത്രമേ രക്ഷപെട്ടിട്ടുള്ളൂ,...
...ബാക്കിയെല്ലാം മുങ്ങുകയോ പിടിച്ചെടുക്കപ്പെടുകയോ ചെയ്തു.
ഇല്ലാരിയായും സാൻഡ് സ്‌നേക്കുകളും കൊല്ലപ്പെടുകയോ...
...പിടിക്കപ്പെടുകയോ ചെയ്തിട്ടുണ്ട്.
ഗ്രെയ്‌ജോയികളും കൊല്ലപ്പെടുകയോ പിടിക്കപ്പെടുകയോ ചെയ്തിട്ടുണ്ട്.
അവർ എല്ലാവരും?
നിന്റെ സഹോദരി മരിച്ചോ?
യൂറോൺ കൊണ്ട് പോയി അവളെ.
അവളെ അവൻ പിടിച്ച് കൊണ്ട് പോകുന്നത് നീ കണ്ടോ?
പക്ഷേ നീ രക്ഷപെട്ടല്ലോ?
എനിക്ക് അവളെ രക്ഷിക്കാൻ ആയില്ല. ഞാൻ ശ്രമിച്ചിരുന്നു.
നീ ശ്രമിച്ചിരുന്നെങ്കിൽ നീ ഇവിടെ ഉണ്ടാകുമായിരുന്നില്ല.
- കൊലപാതകി! - ചതിയന്മാർ!
ഇതാണ് ജീവിതം.
നോക്ക് അവരെ കണ്ടില്ലേ അവർ ഗ്രേജോയികൾക്ക് വേണ്ടി ജയ് വിളിക്കുന്നത്.
ഗ്രെജോയ്!
സത്യം പറയാല്ലോ, ഇത് എന്നെ ശരിക്കും മൂഡ് ആക്കുന്നുണ്ട്.
നീ ആ കൊച്ച് തിയോണിന്റെ മുഖം കണ്ടിരുന്നോ
അവൻ കപ്പലിൽ നിന്നും വെള്ളത്തിലേയ്ക്ക് ചാടുന്നതിന് തൊട്ട് മുമ്പ്?
"ഓ, വേണ്ട!"
എന്തൊരു പേടിത്തൊണ്ടൻ ആണ് അവൻ.
വേശ്യ! വേശ്യ! വേശ്യ!
എന്റെ റാണി, എന്റെ സമ്മാനങ്ങൾ സ്വീകരിച്ചാലും,
ഇത് മഹാറാണിയുടെ അയൺ ഐലന്റിലെ എല്ലാ വിശ്വസ്തരായ പ്രജളുടെ വകയാണ്.
ഞാൻ റാണിക്ക്...വേറെ ഒരു ആൾക്കും തരാൻ കഴിയാത്തതാണ് കൊണ്ട് തന്നിരിക്കുന്നത്.
നീതി.
നിങ്ങളുടെ കൊലചെയ്യപ്പെട്ട മകൾക്ക് വേണ്ടിയുള്ള നീതി.
14 കടലുകളിലേക്കും വെച്ച് ഏറ്റവും സമർത്ഥനായ കപ്പിത്താൻ
നിങ്ങൾ ആണ് എന്ന് നിങ്ങൾ തെളിയിച്ചു കഴിഞ്ഞു,
അത് പോലെ എന്റെ ഒരു യഥാർത്ഥ സുഹൃത്ത് ആണെന്നും.
റാണി ഒരു യഥാർത്ഥ സുഹൃത്തിനേക്കാളും കൂടിയതാണ് അർഹിക്കുന്നത്.
നിങ്ങളുടെ ഈ വീര പ്രവർത്തിക്ക് നിങ്ങൾ അനുയോജ്യമായ...
...ഒരു സമ്മാനം തന്നെ അർഹിക്കുന്നുമുണ്ട്.
എനിക്ക് വേണ്ടത് ഒരേ ഒരു സമ്മാനം മാത്രം ആണ്.
നിങ്ങളുടെ മനസ്സ് ആഗ്രഹിക്കുന്ന ആ സമ്മാനം നിങ്ങൾക്ക് ലഭിക്കും.
ഈ യുദ്ധം ജയിച്ച് കഴിയുമ്പോൾ.
യൂറോൺ ഗ്രേജോയ് നമ്മുടെ നാവിക പടയേയും,
ജാമി ലാനിസ്റ്റർ നമ്മുടെ സൈന്യതത്തെയും നയിക്കുമ്പോൾ,
വെസ്റ്ററോസിന്റെ മക്കൾക്ക്.
നമ്മുടെ രാജ്യം സംരക്ഷിക്കാം.
ഇത് പോലെ വേറെ ഒന്നും ഉണ്ടാകില്ല അല്ലേ?
ഈ ജനങ്ങളുടെ സ്നേഹം പോലെ.
എങ്കിലും നിങ്ങൾക്ക് അത് അറിയില്ലായിരിക്കും എന്ന് ഞാൻ കരുതുന്നു.
ഇതേ ജനം തന്നെ എന്റെ സഹോദരിയുടെ മേൽ തുപിയിട്ട് അധിക കാലമൊന്നും ആയിട്ടില്ല.
അഥവാ നിങ്ങൾ ഞങ്ങൾക്ക് എതിരെ തിരഞ്ഞാൽ,
പിന്നെ അവർ ബഹളം ഉണ്ടാക്കുന്നത് നിങ്ങളുടെ തല ഒരു കുന്തത്തിൽ കാണാൻ വേണ്ടി ആയിരിക്കും.
അല്ലെങ്കിൽ നിങ്ങളുടെ തല കാണാൻ ആയിരിക്കാം.
സത്യത്തിൽ അവർക്ക് ഈ അറ്റ് പോയ തലകൾ വലിയ ഇഷ്ടമാണ്.
നിങ്ങൾക്ക് വല്ല ഉപദേശങ്ങളും തരാൻ ഉണ്ടെങ്കിൽ,
എനിക്ക് അത് കേൾക്കാൻ ഇഷ്ടമാണ് കേട്ടോ.
നമുക്ക് സഹോദരന്മാരായി ഒന്നോ രണ്ടോ മണിക്കൂർ സംസാരിക്കാൻ പറ്റുമ്പോൾ.
ഉപദേശമോ?
അവൾക്ക് ഏതാ ഇഷ്ടം ജന്റിൽ ആയിട്ടാണോ അതോ റെഫ് ആയിട്ടാണോ?
ചന്തിയിൽ ഒരു വിരൽ ആയാലോ?
ശ്ശ്, ശ്ശ്, ശ്ശ്. ഇപ്പോൾ വേണ്ട നമുക്ക് പിന്നെ സംസാരിക്കാം.
നീ അറിയണം എനിക്ക് ഇത് മനസ്സിലാക്കാൻ കഴിയും.
നമ്മൾ ശത്രുക്കൾ ആണെങ്കിലും, നീയും ഞാനും,
നിന്നെ നയിക്കുന്ന ആ തീവ്ര വികാരം എനിക്ക് മനസ്സിലായി.
ഞാനും ഉണ്ടായിരുന്നു അവിടെ ആ ദിവസം,
സെർ ഗ്രെഗർ നിന്റെ കാമുകന്റെ തല ഞെരിച്ച് തകർത്തപ്പോൾ.
ഞാൻ ഒന്ന് കണ്ണ് അടച്ചാൽ,
എനിക്ക് കേൾക്കാം ഒബറിന്റെ തലയോട്ടി തകരുന്ന ശബ്ദവും.
പിന്നെ നിന്റെ ആ നിലവിളിയും.
ഞാൻ അത് പോലെ ഒരു ശബ്ദം കെട്ടിട്ടേ ഇല്ല. ഞാൻ കരുതി അതാണ് "യഥാർത്ഥ സ്നേഹം."
അന്ന് ഒബറിനെ കാണാൻ നല്ല ഭംഗിയായിരുന്നു സത്യമായിട്ടും നല്ല സുന്ദരനായിരുന്നു.
ആരും അവനെ പോലെ നീങ്ങിയിരുന്നില്ല.
വേറെ ആർക്കും തന്നെ കുന്തം ഉപയോഗിക്കാൻ അത്രയും കഴിവ് ഉണ്ടായിരുന്നില്ല.
സെർ ഗ്രെഗറിന് പോലും ആയിരുന്നില്ല അവനെ തടയാൻ.
അവൻ ഇവനെ പുച്ഛിച്ചില്ലായിരുന്നെങ്കിൽ.
പാവം സെർ ഗ്രെഗറിനെ മരിക്കാനായി അവിടെ...
...ഇട്ടിട്ട് അവന് നടന്നു പോകാൻ കഴിയുമായിരുന്നു.
പക്ഷേ അതായിരുന്നില്ല അല്ലേ നിന്റെ കാമുകന്റെ രീതി?
ഇപ്പോൾ അവനെ എവിടെയോ കുഴിച്ചിട്ടിരിക്കുന്നു.
സെർ ഗ്രെഗർ എപ്പോഴത്തെക്കാളും ശക്തനായി തന്നെ നിൽക്കുന്നു.
അത് നിങ്ങൾക്ക് വളരെ പ്രയാസമുള്ള ഒരു കാര്യമായിരിക്കും അല്ലേ.
എന്റെ മകളെ എന്നിൽ നിന്നും പറിച്ചു മാറ്റിയപ്പോൾ.
എന്റെ ഒരേ ഒരു മകളെ,
മ്മ്, നിനക്ക് സങ്കൽപ്പിക്കാൻ ആവില്ല അത് എങ്ങനെയ്യായിയിരുന്നു.
നിനക്ക് ഒരു മകൾ നഷ്ടപ്പെടുന്നത് വരെ.
അവൾക്കു ഞാൻ എന്റെ സ്വന്തം മുലകളിൽ നിന്നാണ്
പാൽ കൊടുത്തിരുന്നത് അവർ എന്നോട് പറഞ്ഞിരുന്നു അവളെ ഒരു ആയയെ ഏൽപ്പിക്കാൻ.
അവൾ വേറെ ഒരു സ്ത്രീയുടെ കൈയിൽ ഇരിക്കുന്നത് എനിക്ക് സഹിക്കാൻ കൂടി കഴിയുമായിരുന്നില്ല.
എനിക്ക് ഒരിക്കലും ഒരു അമ്മ ഉണ്ടായിരുന്നില്ല,...
...പക്ഷേ മർസെല്ലായ്‌ക്ക് ഉണ്ടായിരുന്നു.
അവൾ എന്റേതായിരുന്നു, എന്നിട്ട് നീ അവളെ എന്നിൽ നിന്നും എടുത്തു.
നീ എന്തിനാണ് അങ്ങനെ ചെയ്തത്?
അതൊന്നും ഇനി ഒരു വിഷയമല്ല.
നിന്റെ മകളും ഒരു സുന്ദരി തന്നെയാണ്.
ആ ബ്രൗൺ കണ്ണുകളും, ആ ചുണ്ടുകളും,
ഡോണിഷ് സൗന്ദര്യത്തിന്റെ പൂർണ്ണ രൂപം.
ഇവൾ ആയിരിക്കും നിന്റെ ഏറ്റവും പ്രിയപ്പെട്ട മകൾ എന്ന് ഞാൻ കരുതുന്നു.
എനിക്ക് അറിയാം, എനിക്ക് അറിയാം നമുക്ക് അങ്ങനെ ഒരു...
...പ്രിയപ്പെട്ടത് എന്ന് മക്കളിൽ ഉണ്ടാകാൻ പാടില്ല എന്ന്.
പക്ഷേ എന്നാലും നമ്മൾ എല്ലാവരും മനുഷ്യരല്ലേ അല്ലേ.
നമുക്ക് ഇഷ്ടമുള്ളവരെ നമ്മൾ സ്നേഹിക്കുന്നു.
എന്നോട് ക്ഷമിക്കണം, എനിക്ക് ഒന്നും മനസ്സിലായില്ല.
ആ വായിലെ തുണി കാരണം നീ പറയുന്നതൊന്നും എനിക്ക് മനസ്സിലാകുന്നേ ഇല്ല.
അത് വളരെ നിരാശയുണ്ടാക്കുന്നുണ്ടാകും അല്ലേ?
നമ്മൾ എല്ലാവരും ഓരോന്ന് ചെയ്യാൻ തീരുമാനിക്കും.
നീ എന്റെ മകളെ കൊല്ലാൻ തീരുമാനിച്ചു.
ആ ഒരു തീരുമാനം എടുത്ത ശേഷം നീ വളരെ.
ശക്തയാണെന്ന് നിനക്ക് തോന്നി അല്ലേ
ഇപ്പോഴും നിനക്ക് നീ ശക്തയാണെന്ന് തോന്നുന്നുണ്ടോ?
ഞാൻ ശരിക്ക് ഒന്ന് ഉറങ്ങാറുപോലും ഇല്ല.
സത്യത്തിൽ ഉറങ്ങാറേ ഇല്ല.
ഞാൻ മെത്തയിൽ മുകളിലേക്കും നോക്കി കണ്ണും മിഴിച്ച് കിടക്കും,
എന്നിട്ട് ഞാൻ എന്റെ ശത്രുക്കളെ എങ്ങനെയൊക്കെ കൊല്ലാം...
...എന്ന് സങ്കല്പിച്ച് കൊണ്ട് അങ്ങനെ കിടക്കും.
എങ്ങനെ ഇലാരിയ സാൻഡിനെ നശിപ്പിക്കാം,
എന്റെ ഏക മകളെ കൊന്ന ആ സ്ത്രീയെ?
ഞാൻ ആലോചിച്ചു..സെർ ഗ്രെഗറിനെ കൊണ്ട് നിന്റെ തലയോട്ടി അങ്ങ് ഞെരിച്ചു തകർത്താലോ
അവൻ ഒബറിനെ ചെയ്തത് പോലെ.
എനിക്ക് തോന്നുന്നു അത് കാവ്യാത്മകമായിരിക്കും...
...പക്ഷേ വളരെ പെട്ടെന്ന് ആയി പോകും വളരെ പെട്ടെന്ന്.
പിന്നെ ഞാൻ നിന്റെ മകളുടെ തലയോട്ടി അവനെ കൊണ്ട് തകർത്താലോ എന്നും ആലോചിച്ചു.
അവൾ വളരെ സുന്ദരിയാണ്.
ഇവളുടെ ഈ മനോഹരമായ മുഖം ഒരു താറാമുട്ടപ്പോലെ ഇങ്ങനെ തകർന്നു വരുന്ന ചിന്ത,
വേണ്ട, അത് ശരിയല്ല.
മമ്മ.
ഈ കൈബൻ ആണ് എനിക്ക് അറിയാവുന്ന ഏറ്റവും ബുദ്ധിയുള്ള മനുഷ്യൻ.
നീ മാർസെല്ലയെ കൊല്ലാൻ ഉപയോഗിച്ചത് ഏത് വിഷം ആയിരുന്നു
എന്ന് മനസ്സിലാക്കാനും മാത്രം ബുദ്ധിമാൻ ആണ് ഇദ്ദേഹം.
- "ദി ലോങ്ങ് ഗുഡ് ബൈ" അത് ആയിരുന്നില്ലേ? - ദി ലോങ്ങ് ഫെയർവെൽ.
ങാ, അത് തന്നെ.
ഈ വിഷം എത്ര നേരം എടുക്കും?
അത് പറയാൻ ബുദ്ധിമുട്ടാണ്.
ദിവസങ്ങൾ ആകാം, മാസങ്ങളാകാം, അത് ആളുടെ ശരീരപ്രകൃതി അനുസരിച്ച് ഇരിക്കും.
പക്ഷേ മരണം ഉറപ്പല്ലേ?
ഓ, മഹാറാണി അത് ഉറപ്പാണ്,
നിന്റെ മകൾ അവളുടെ തുറുങ്കിൽ കിടന്ന് മരിക്കും,
അപ്പോൾ നീ ഇവിടെയുണ്ടാകും അവൾ മരിക്കുന്നത് കാണാൻ.
നീ നിന്റെ ശേഷിക്കുന്ന കാലമാത്രയും ഇവിടെ തന്നെ ഉണ്ടാകും.
നീ ഭക്ഷണം കഴിക്കാൻ വിസമ്മതിച്ചാൽ ഞങ്ങൾ അത് ബലം...
...പ്രയോഗിച്ച് നിന്റെ തൊണ്ടയിൽ കൂടി ഇറക്കും.
നിന്റെ മകൾ ഇവിടെ കിടന്ന് ചീയുന്നത് കാണാൻ നീ ഇവിടെ ജീവനോടെ ഉണ്ടാകും.
ആ മനോഹരമായ മുഖം അടർന്നു വീഴുന്നത് കാണാൻ അവസാനം എല്ലാം...
...വെറും എല്ലും പൊടിയും ആകുന്നത് വരെ നീ ഉണ്ടാകും.
ഈ എല്ലാ സമയവും നീ നിന്റെ ആ തീരുമാനത്തെ കുറിച്ചാകും ആലോചിക്കുക.
കാവൽക്കാർ കുറച്ചു മണിക്കൂർ ഇടവിട്ട് പന്തങ്ങൾ...
...മാറ്റി വെക്കുന്നുണ്ടെന്ന് ഞാൻ ഉറപ്പ് വരുത്തും,
നീ ഒന്നും കാണാതെ പോകരുതെല്ലോ.
വേണ്ട.
തുറക്കരുത്.
നീ എന്താണ് ഈ ചെയ്യുന്നത്? നമ്മളെ ആരും ഇങ്ങനെ കാണാൻ പാടില്ല.
ഞാൻ ആണ് ഈ ഏഴു രാജ്യങ്ങളുടെയും റാണി,
ഞാൻ എനിക്ക് ഇഷ്ടമുള്ളത് ചെയ്യും.
എന്നോട് ക്ഷമിക്കണം, മഹാറാണി.
ബ്രാവോസിൽ നിന്നും ഒരാൾ കാണാൻ വന്നിട്ടുണ്ട്.
കൊള്ളാം, ഞങ്ങൾക്ക് പുതിയ ഒരു ബെഡ് ഷീറ്റ് വേണം.
ഇപ്പോൾ തന്നെ കൊണ്ട് വരാം മഹാറാണി.
വേണ്ട, നന്ദി.
നിങ്ങളുടെ മകൻ മരിച്ചതിൽ എനിക്കുള്ള എന്റെ, അഗാധമായ ദുഃഖം ഞാൻ അറിയിക്കുന്നു മഹാറാണി.
എല്ലാ വിവരങ്ങൾ അനുസരിച്ചും അവൻ ഒരു നല്ല ചെറുപ്പക്കാരനായിരുന്നു.
അയൺ ബാങ്ക് നിങ്ങളെ ഇങ്ങോട്ട് അയച്ചത് അനുശോചനം അറിയിക്കാൻ അല്ല, അല്ലേ.
അനുശോചനങ്ങളും അഭിനന്ദനങ്ങളും.
ഈ സെവൻ കിങ്ഡത്തിന്റെ ഭരനാധികാരമുള്ള ആദ്യ റാണിയായതിന്,
അത് വളരെ വലിയ ഒരു നേട്ടം തന്നെയാണ്
റാണി ഈ അന്ധവിശ്വാസങ്ങളെ എങ്ങനെയാണ്
തുടച്ചു മാറ്റുന്നത് എന്നത്
അയൺ ബാങ്കും ആസ്വദിക്കുന്നുണ്ട് റാണി തന്നെ നിയമങ്ങൾ തകിടം മറിക്കുന്ന,
ഈ ഘടക ശക്തികളിൽ നിന്നും എങ്ങനെയാണ് സ്വതന്ത്രമാക്കുന്നത്...
...എന്നത് അയൺ ബാങ്കും ആസ്വദിക്കുന്നുണ്ട്
സെപ്റ്റ് ഓഫ് ബേലറിന്റെ തകർച്ച വളരെ
ദാരുണമായ ഒരു അപകടം മാത്രമായിരുന്നു.
അതേ.
പക്ഷേ ചിലസമായങ്ങളിൽ ഇത്തരം അപകടങ്ങൾ ഒരു ആവിശ്യം തന്നെയാണ് അല്ലേ
കാര്യങ്ങൾ വരുതിയിലാക്കാനും യുക്തി പൂർവ്വമായ നേതൃസ്ഥാനവും തിരിച്ചു കൊണ്ട് വരാനും.
അയൺ ബാങ്കിന് അതിന്റെ സ്വർണ്ണം തിരിച്ച് വേണം അല്ലേ.
റാണിയുടെ അച്ഛൻ ഒരു വാക്ക് പോലും പറഞ്ഞിരുന്നും ഇല്ല.
പക്ഷേ, അതേ. നിങ്ങളുടെ കടം പരിഗണിക്കേണ്ട ഒന്ന് തന്നെയാണ്.
റാണിയാണെങ്കിൽ ഇപ്പോൾ പല പല സ്ഥലങ്ങളിലെ പല പല കാര്യങ്ങളിൽ വ്യാപൃതയുമാണ്.
നമ്മൾ രണ്ടു പേർക്കും അറിയാം യുദ്ധം എത്രമാത്രം ചിലവേറിയതാകാം എന്ന്.
പിന്നെ നമുക്ക് രണ്ട്‌ പേർക്കും അറിയാമെല്ലോ സ്വർണ്ണമാണ് യുദ്ധം ജയിപ്പിക്കുന്നത് എന്ന്.
റാണിയുടെ ഖജനാവ് കാലിയാണ്.
റാണിയുടെ മരിച്ചു പോയ ഭർത്താവിന്റെ ദുർനടപ്പ് അത് തീർച്ചയാക്കിയിരുന്നു.
നിങ്ങളുടെ സമ്പന്നരായ സുഹൃത്തുക്കൾ ആയിരുന്ന ടൈറലുകൾ ആണെങ്കിൽ,
ഇപ്പോൾ നിങ്ങളുടെ ശത്രുക്കൾ ആണ്.
നിങ്ങൾക്ക് ചുറ്റും ആ കിരീടം ആഗ്രഹിക്കുന്ന ശത്രുക്കൾ അല്ലേ ഇപ്പോൾ ഉള്ളത്.
അപ്പോൾ അയൺ ബാങ്കിന് വിജയിയുടെ മേൽ ബെറ്റ് വെക്കണം അല്ലേ.
ഞങ്ങൾ ബെറ്റ് വെക്കാറൊന്നും ഇല്ല.
വിജയിക്കും എന്ന് ഞങ്ങൾ സ്വപ്നം കാണുന്ന
കഠിനാദ്ധ്വാനികളിൽ ഞങ്ങൾ നിക്ഷേപിക്കും അത്രേ ഉള്ളൂ.
ബെറ്റ് വെക്കും എന്ന് കുറച്ച് വളച്ചു കെട്ടി പറയാനുള്ള ഒരു വഴി.
യുദ്ധം തുടങ്ങി കഴിഞ്ഞു ഞാൻ ആദ്യ രക്തവും ചീന്തി.
ഞാൻ ആ ഡോണിഷ് പാമ്പിന്റെ തല അറുത്തു.
ഇപ്പോൾ നാരോ സീ എന്റെ കപ്പൽ പടക്കൂട്ടത്തിന്റെ അധീനതയിൽ ആണ്.
നാരോ സീ യൂറോൺ ഗ്രെയ്‌ജോയിയുടെ കപ്പൽപ്പട കൂട്ടത്തിന്റെ അധീനതയിൽ ആണ് ഉള്ളത്.
യൂറോൺ ഗ്രേജോയ് എന്റെ വിശ്വസ്തനാണ്.
ഇപ്പോൾ അങ്ങനെയാണ്.
ഡനേറിസ് റ്റാർഗേറിയന് പൂർണ്ണ വളർച്ച എത്തിയ മൂന്ന് ഡ്രാഗണുകൾ ഉണ്ട്.
തടികൊണ്ടുള്ള കപ്പലുകൾക്ക് തീ തുപ്പുന്ന ഡ്രാഗണുകളോട്...
...എത്ര നന്നായി യുദ്ധം ചെയ്ത് പിടിച്ച് നിൽക്കാൻ ആകും?
അവളുടെ ഡ്രാഗണുകൾ മറ്റ് ചിലർ വിശ്വസിക്കുന്നത്...
...പോലെ മുറിവ് ഏൽക്കാത്തവയൊന്നും അല്ല.
പക്ഷേ ആദ്യം നമുക്ക് ആ റ്റാർഗേറിയൻ പെണ്ണിനെ കുറിച്ച് സംസാരിക്കാം.
നിങ്ങൾക്ക് അവളുടെ അടുത്ത് നിക്ഷേപിക്കണം എന്നുണ്ടോ?
അയൺ ബാങ്ക് അടിമകച്ചവടത്തിൽ
വലിയ ഒരു തുക തന്നെ നിക്ഷേപിച്ചിരുന്നു.
എന്നിട്ട് എങ്ങനെയുണ്ടായിരുന്നു നിങ്ങളുടെ ലാഭം,
ഇപ്പോൾ ആ ഡനേറിസ് എല്ലാ അടിമകളെയും സ്വതന്ത്രരാക്കിയില്ലേ?
അടിമകച്ചവടം കൂപ്പ് കുത്തി എന്നത് സത്യം തന്നെ.
എനിക്ക് കിട്ടിയിട്ടുള്ള വിവരങ്ങൾ അനുസരിച്ച് അവൾ അവളെ
ഒരു ഭരണാധികാരി എന്നതിലും അധികമായി ഒരു വിപ്ലവകാരിയായിട്ടാണ് കാണുന്നത്.
നിങ്ങളുടെ അനുഭവത്തിൽ,
സാധാരണ ബാങ്ക് എങ്ങനെയാണ് ഈ വിപ്ലവകാരികളുമായി ഇടപെടുന്നത്?
ലാനിസ്റ്റേഴ്സ് ഒരു പാട് പണം അയൺ ബാങ്കിന് തരാൻ ഉണ്ട് ശരിയാണ്,
പക്ഷേ ലാനിസ്റ്റേഴ്‌സ് എപ്പോഴും അവരുടെ കടങ്ങൾ വീട്ടാറുണ്ട്.
മുൻപ് അടിമയായിരുന്നവരോ ഡോത്രാക്കികളോ ഡ്രാഗണുകളോ ആരെങ്കിലും കടങ്ങൾ വീട്ടാറുണ്ടോ?
റാണി തീർച്ചയായും അച്ഛന്റെ മകൾ തന്നെ.
എനിക്ക് ഒരു രണ്ട് ആഴ്ച്ച സമയം തരണം.
എന്റെ വിശിഷ്ട അതിഥിയായി കിംഗ്സ് ലാന്ഡിങ്ങിൽ തന്നെ നിന്നോളൂ.
പിന്നെ നിങ്ങൾ ബ്രാവോസിലേയ്ക്ക് മടങ്ങുമ്പോൾ, എന്റെ...
...കടങ്ങൾ എല്ലാം പൂർണ്ണമായും വീട്ടിയിട്ടുണ്ടാകും
എന്ന് ഞാൻ നിങ്ങൾക്ക് വാക്ക് തരാം.
ഞാൻ ഇങ്ങോട്ട് വന്നത് ഗ്രേജോയികളുടെ ആക്രമണം
മുൻകൂട്ടി കാണാൻ എനിക്ക് കഴിയാതിരുന്നതിൽ പരിതപിക്കാൻ ആണ്.
നീ അത് കൂടുതൽ കഠിനമാക്കുകയാണ്.
നീ എന്നെക്കാൾ വളരെ നന്നായി തന്നെ പരിതപിക്കുന്നതായിട്ടാണെല്ലോ തോന്നുന്നത്.
എന്റെ തോൽ‌വിയിൽ പരിതപിക്കുന്നതിൽ നീ എന്നെ
തോല്പിക്കുന്നതായിട്ടാണ് എനിക്ക് തോന്നുന്നത്.
ഞാൻ ഈ ദ്വീപിലെ ഒരു തടവ് പുള്ളിയാണ്.
നീ ഈ ദ്വീപിലെ ഒരു തടവ് പുള്ളിയാണ് എന്ന് ഞാൻ പറയില്ല.
നിനക്ക് കോട്ടയിൽ എവിടെ വേണമെങ്കിലും നടക്കാം.
പിന്നെ കടൽ തീരത്ത് നിനക്ക് ഇഷ്ടമുള്ള എവിടെ വേണമെങ്കിലും പോകാമെല്ലോ.
എന്റെ കപ്പലിലേയ്ക്ക് ഒഴിച്ച് അല്ലേ.
നിങ്ങൾ എന്റെ കപ്പൽ എടുത്തു.
ഞങ്ങൾ നിന്റെ എന്റെ കപ്പൽ എടുത്തു എന്ന് ഞാൻ പറയില്ല.
ഞാനില്ല നിങ്ങളോട് വാക്കുകൾ പറഞ്ഞ് കളിക്കാൻ.
മരിച്ചവർ നമ്മളെ എല്ലാവരെയും തേടി വരുന്നുണ്ട്.
എന്റെ കാണാതായ കപ്പൽ പടയേയും കൊല ചെയ്യപ്പെട്ട സുഹൃത്തുക്കളെയും കണ്ടെത്താൻ
എന്ത് ചെയ്യാം എന്ന് നീ എന്ത് കൊണ്ടാണ് ഒന്ന് ആലോചിക്കാത്തത്
അങ്ങനെയാണെങ്കിൽ ഞാൻ ആലോചിക്കാം നിന്റെ ഈ...
...നടക്കുന്ന ചത്ത മനുഷ്യരെ എന്ത് ചെയ്യാം എന്ന്.
ഇതിൽ എത്രമാത്രം സത്യം ഉണ്ട് എന്ന് കണ്ടെത്തുന്നത്...
...വളരെ ബുദ്ധിമുട്ടുള്ള കാര്യമാണ് സത്യമായിട്ടും.
ആരെങ്കിലും എന്നോട് വന്ന് ഈ വൈറ്റ് വാക്കേഴ്സിനെയും
നൈറ്റ് കിംഗിനെയും ഒക്കെ കുറിച്ചു പറയുമ്പോൾ.
ഒരു പക്ഷേ നിങ്ങൾ എന്നെ വിശ്വസിക്കുന്നുണ്ടാകില്ല.
സത്യത്തിൽ ഞാൻ നിന്നെ വിശ്വസിക്കുന്നുണ്ട്.
നേരത്തേ നിങ്ങൾ വിശ്വസിച്ചിരുന്നില്ലെല്ലോ.
നിങ്ങൾ അവയെ കുറിച്ച് അന്ന് പറഞ്ഞത് "ഗ്രംപ്കിൻസ്...
...എന്നും സ്നാർക്സ്" എന്നും ആയിരുന്നു.
നിങ്ങൾക്ക് ഓർമ്മയുണ്ടോ?
നിങ്ങൾ പറഞ്ഞു അതെല്ലാം വെറും അസംബന്ധം മാത്രമാണെന്ന്.
അത് അസംബന്ധം തന്നെ ആയിരുന്നു അത് എല്ലാവർക്കും അറിയാമായിരുന്നു.
പക്ഷേ മോർമെന്റ ഒരെണ്ണത്തെ കണ്ടു, പിന്നെ നീ ഒരെണ്ണത്തെ കണ്ടു.
ഞാൻ സത്യസന്ധനായ ഒരു മനുഷ്യന്റെ കണ്ണുകളെ
മറ്റുള്ളവർ എന്ത് പറയുന്നു എന്നതിനേക്കാൾ കൂടുതലായി വിശ്വസിക്കുന്നുണ്ട്.
എന്നെ അറിയാത്ത ആൾക്കാരെ ഞാൻ എങ്ങനെയാണ് അതൊന്ന് പറഞ്ഞ് വിശ്വസിപ്പിക്കുന്നത്?
അവരെ എല്ലാവരെയും കൊല്ലാൻ അവർ ഇത് വരെയും ഉണ്ട്
എന്ന് പോലും വിശ്വസിക്കാത്ത ഒരു ശത്രു വരുന്നുണ്ടെന്ന്?
നല്ല ചോദ്യം.
എനിക്ക് അറിയാം അതൊരു നല്ല ചോദ്യമാണെന്ന്, ഞാൻ അന്വേഷിക്കുന്നത് അതിനുള്ള ഉത്തരം ആണ്.
ആളുകളുടെ മനസ്സ് അത്രയും വലിയ ഒരു ചോദ്യത്തിന്...
...വേണ്ടിയല്ല ഉണ്ടാക്കിയിട്ടുള്ളത്.
വൈറ്റ് വാക്കേഴ്‌സ്, നൈറ്റ് കിംഗ് മരിച്ചവരുടെ സൈന്യം.
ഏതാണ്ട് ഒരു ആശ്വാസം പോലെയാണ്.
എന്റെ സഹോദരിയെപോലെ പരിജിതമായ ഒരു ദുഷ്ടയെ നേരിടുന്നത്.
എനിക്ക് പോയി എന്റെ ആളുകളെ വരാൻ പോകുന്ന ആ ആപത്തിനെ നേരിടാൻ വേണ്ടി തയ്യാറാക്കണം.
ഇവിടെ നിന്നാൽ എനിക്ക് അവരെ സഹായിക്കാൻ ആവില്ല.
ഞാൻ പോകാനാണ് ഇഷ്ടപ്പെടുന്നത്.
ഇത്രയും പെട്ടെന്ന് നീ ശ്രമം ഉപേക്ഷിക്കുകയാണെങ്കിൽ.
നീ വടക്ക് ദേശത്തെ രാജാവ് ആകാൻ സാധ്യതയില്ലല്ലോ.
എല്ലാവരും എന്നോട് പറഞ്ഞിരുന്നു എന്റെ അച്ഛന്റെ തെറ്റുകളിൽ നിന്നും പഠിക്കാൻ.
തെക്കോട്ട് പോകല്ലേ എന്ന്.
ഭ്രാന്തൻ രാജാവിന്റെ മകളുടെ വിളിക്ക് ഉത്തരം നൽകേണ്ട എന്ന്,
അവൾ വിദേശിയായ ഒരു അതിക്രമകാരിയാണെന്ന്.
എന്നിട്ടും ദാ ഞാൻ ഇവിടെ നിൽക്കുന്നു.
വടക്ക് ദേശത്തെ ഒരു വിഡ്ഢിയായി.
മക്കൾ അവരുടെ അച്ചന്മാർ അല്ല,
നമ്മുടെ എല്ലാവരുടെയും ഭാഗ്യത്തിന് അത് അങ്ങനെയാണ്.
ചിലപ്പോഴൊക്കെ ഈ വിദേശ ആക്രമകാരിക്കും.
പിന്നെ ഈ വടക്ക് ദേശത്തെ വിഡ്ഢിക്കും എല്ലാം കണ്ണ്...
...കൊണ്ട് കാണാൻ കഴിയാത്ത എന്തൊക്കെയോ ഉണ്ടാകാം.
ഡനേറിസിന് വേണമെങ്കിൽ വളരെ കാലം മുൻപ് തന്നെ,
വെസ്റ്ററോസിലേയ്ക്ക് കടൽ മാർഗ്ഗം വന്നില്ല.
പകരം അവൾ എവിടെയാണോ അവിടെ തന്നെ നിന്നു
എന്നിട്ടു ഒരുപാട് ആളുകളെ അവരുടെ ദാരുണമായ വിധിയിൽ നിന്നും രക്ഷിച്ചു,
അവരിൽ ചിലർ ഈ ദ്വീപിൽ ഇപ്പോൾ ഞങ്ങളുടെ കൂടെയുണ്ട്.
നീ ഞങ്ങളുടെ അതിഥി ആയിരിക്കുന്ന ഈ സമയം, നിനക്ക് വേണമെങ്കിൽ ചോദിച്ചു നോക്കാം,
അവരോടൊക്കെ അവർ എന്താണ് ഭ്രാന്തൻ രാജാവിന്റെ മകളെ കുറിച്ച് വിചാരിക്കുന്നത് എന്ന്.
അവൾ ജനങ്ങളെ കൊടും ക്രൂരന്മാരിൽ നിന്നും സംരക്ഷിച്ചു,
നീ ചെയ്തത് പോലെ തന്നെ.
അത് കൊണ്ടാണ് അവൾ ഇങ്ങോട്ട് വന്നത്.
അതുകൊണ്ട് തന്നെ അവൾക്ക് വടക്ക് ദേശത്തേക്ക് പുറപ്പെടാനും ആകില്ല.
അതും അവൾ ഇത് വരെ കാണാത്ത ഒരു ശത്രുവിനോട് യുദ്ധം ചെയ്യാൻ.
അവൾക്ക് അറിയാത്ത ആളുടെ വാക്കും കേട്ട്.
ഒരേ ഒരു കൂടിക്കാഴ്ചയ്ക്ക് ശേഷം.
അത് ആവിശ്യപ്പെടുന്നത് തന്നെ യുക്തിയുള്ള ഒരു കാര്യമല്ല.
അപ്പോൾ നിനക്ക് യുക്തിയുള്ള എന്തെങ്കിലും കാര്യം ആവിശ്യപ്പെടാൻ ഉണ്ടോ?
നിങ്ങൾ എന്താണ് ഉദ്ദേശിച്ചത്?
നീ വടക്ക് ദേശത്ത് നിന്നുള്ള ഒരു വിഡ്ഢി ആയിരിക്കാം.
ഞാൻ ചോദിക്കുന്നത് നിന്നെ സഹായിക്കാൻ എനിക്ക് എന്തെങ്കിലും ചെയ്യാൻ ആകുമോ എന്നാണ്?
ഡ്രാഗൺഗ്ലാസ്?
അതേ അഗ്നി പർവ്വതത്തിൽ നിന്നും കിട്ടിയ ആ ഗ്ലാസ് അഗ്നിപർവ്വത ശില.
അവൻ പറയുന്നത് റാണിക്ക് ഇവിടെ ഭീമമായ ഒരു അളവിൽ അത് ഇവിടെ ഉണ്ട് എന്നാണ്.
നമ്മൾ എന്തിനാണ് ഈ ഗ്ലാസ്സിനെ കുറിച്ച് സംസാരിക്കുന്നത്?
നമുക്ക് ഇപ്പോൾ രണ്ടു സുഹൃത്തുകളെ നഷ്ടപ്പെട്ടില്ലേ.
അത് കൊണ്ടാണ് ഞാൻ ജോൺ സ്നോയോട് സംസാരിച്ചത് അവൻ...
...നമ്മുടെ സുഹൃത്ത് ആകാൻ നല്ല സാധ്യതയുള്ള ഒരാൾ ആണ്.
വടക്ക് ദേശത്തെ രാജാവിന് എന്തിനാണ്
ഈ ഡ്രാഗൺ ഗ്ലാസ്?
അവ ആയുധങ്ങളാക്കി മാറ്റാൻ കഴിയും എന്നാണ് തോന്നുന്നത്
എന്നിട്ട് അതുപയോഗിച്ച് ഈ വൈറ്റ് വാക്കേഴ്‌സിനെയും...
...അവരുടെ കാല്നടക്കാരായ സൈന്യത്തെയും കൊല്ലാം എന്നും.
അതോ തടയാം എന്നോ.
നശിപ്പിക്കാം എന്നോ.
എന്താണ് ആ പറഞ്ഞത് കൊണ്ട് ഉദ്ദേശിച്ചത് എന്ന് എനിക്ക് അത്ര ഉറപ്പില്ല.
അപ്പോൾ ഈ മരിച്ചവരുടെ സൈന്യത്തെ കുറിച്ച് നിങ്ങൾ എന്താണ് വിചാരിക്കുന്നത്.
പിന്നെ ഈ വൈറ്റ് വാക്കേഴ്‌സിനേയും നൈറ്റ് കിങ്ങിനെയുമൊക്കെ കുറിച്ച്?
ജോൺ സ്നോ പറയുന്നതെല്ലാം തെറ്റാണ് എന്ന്...
...വിശ്വസിക്കാനാണ് ഞാൻ ഏറ്റവും ഇഷ്ടപ്പെടുന്നത്.
പക്ഷേ ഒരു ബുദ്ധിമാൻ ഒരിക്കൽ പറഞ്ഞിട്ടുണ്ട്.
നിങ്ങൾ ഒരു കാര്യവും നിങ്ങൾ അത് വിശ്വസിക്കണം എന്ന്
ആഗ്രഹിക്കുന്നത് കൊണ്ട് വെറുതെ അങ്ങ് വിശ്വസിക്കരുത് എന്ന്.
ഏത് ബുദ്ധിമാൻ ആണ് അങ്ങനെ പറഞ്ഞിട്ടുള്ളത്?
അത് എനിക്ക് ഓർമയില്ല.
നിങ്ങൾ നിങ്ങളുടെ സ്വന്തം വാചകങ്ങൾ പണ്ടത്തെ ഏതോ പണ്ഡിതന്റെ
വാചനങ്ങളാക്കി അവതരിപ്പിക്കാൻ ശ്രമിക്കുകയാണോ?
ഇനി ഞാൻ ഒരിക്കലും അങ്ങനെ ചെയ്യില്ല.
റാണിയോട്.
ഞാൻ ജോൺ സ്നോയെ വിശ്വസിക്കാൻ ഉള്ള കാരണം എന്താണ് എന്ന് ചോദിച്ചാൽ.
അവന്റെ എല്ലാ ഉപദേഷ്ടാക്കളും അവനോടു ഇങ്ങോട്ട് വരരുത് എന്നാണ് പറഞ്ഞത്.
ഞാൻ ആയിരുന്നെങ്കിലും ഇങ്ങോട്ട് വരരുത് എന്ന് തന്നെയാകും പറയുക.
എന്നിട്ടും ഇപ്പോൾ അവൻ ഇവിടെയുണ്ട്.
റാണി അവനെ വിശ്വസിക്കണം എന്നില്ല.
അവനെ ഡ്രാഗൺ ഗ്ലാസ് ഖനനം ചെയ്ത് എടുക്കാൻ അനുവദിക്കുക.
അവൻ പറയുന്നത് തെറ്റാണെങ്കിൽ അത് കൊണ്ട് ഒരു പ്രയോജനവും ഉണ്ടാകില്ല.
റാണിക്ക് അറിയില്ലായിരുന്നെല്ലോ അത് ഇവിടെ ഉണ്ടെന്ന്.
അത് റാണിക്ക് ഒന്നുമല്ലല്ലോ.
അങ്ങനെ ഒന്നുമല്ലാത്തത് കൊടുത്ത് അവന് എന്തെങ്കിലും കൊടുക്കാം.
കൂടുതൽ ലാഭങ്ങൾ ഉണ്ടാക്കുന്ന ഒരു സുഹൃത്ത്...
...ബന്ധത്തിലേയ്ക്ക് റാണി ഒരു അടി മുന്നോട്ട് വെക്ക്
നമ്മുടെ സുഹൃത്ത് ആകാൻ സാധ്യതയുള്ള ഒരാളുടെ അടുത്തേക്ക്.
നമ്മൾ നമുക്ക് ചെയ്ത് തീർക്കാനുള്ള കാര്യങ്ങൾ ചെയ്യുന്ന...
...സമയത്ത് അവനെ അങ്ങനെ വ്യാപൃതനാക്കി നിർത്ത്.
ക്യാസ്റ്റർലി റോക്ക്.
സെർ ഡാവോസ് എന്തായിരുന്നു പറഞ്ഞത്.
അവൻ അവന്റെ ആളുകൾക്ക് വേണ്ടി ചങ്കിന്‌ ഒരു കത്തി കുത്ത് മേടിച്ചതിനെ കുറിച്ച്?
നിങ്ങൾ അത് ശ്രദ്ധിച്ചിരുന്നോ?
റാണി അവരെ കാര്യങ്ങൾ കാവ്യാത്മകമായി പറയാൻ അനുവദിക്കണം
അത് വടക്ക് ദേശത്ത് വളരെ പ്രിയപ്പെട്ടതാണ്.
ഇത് കാണാൻ കഴിയുന്നത് തന്നെ ഒരത്ഭുതം ആണ് അല്ലേ.
ഞാൻ അവർക്ക് എന്റെ സഹോദരന്മാരുടെ പേരുകൾ ആണ് ഇട്ടിരിക്കുന്നത് വിസേരിസും റീഗറും.
അവർ രണ്ടു പേരും ഇപ്പോൾ പോയിക്കഴിഞ്ഞു.
നിനക്കും രണ്ട് സഹോദരന്മാരെ നഷ്ടമായിട്ടുണ്ട് അല്ലേ.
ആൾക്കാർ വിചാരിച്ചിരുന്നത് ഡ്രാഗണുകൾ എന്നന്നേക്കുമായി പോയി കഴിഞ്ഞു എന്നാണ്
എന്നിട്ട് ദേ അവർ ഇപ്പോഴും ഇവിടെയുണ്ട്.
ഒരുപക്ഷേ നമ്മൾ എല്ലാവരും നമുക്ക് അറിയാം എന്ന് നമ്മൾ...
...കരുതുന്ന കാര്യങ്ങൾ ഒന്ന് പരിശോധിക്കേണ്ടിയിരിക്കുന്നു.
നിങ്ങൾ റ്റിരിയാനോട് സംസാരിച്ചിരുന്നു അല്ലേ?
അയാൾ എന്റെ ഹാൻഡ് ആണ്.
അയാൾ സംസാരിക്കുന്നത് ആസ്വദിക്കുന്നുണ്ട്.
നമ്മൾ എല്ലാവരും നമുക്ക് നന്നായി അറിയാവുന്ന കാര്യം ആസ്വദിക്കാറില്ലേ.
ഞാൻ ആസ്വദിക്കാറില്ല.
നിങ്ങൾക്ക് അറിയാമല്ലോ സേർസിയെ അയൺ ത്രോണിൽ തുടരാൻ ഞാൻ അനുവദിക്കില്ല എന്ന്.
നിങ്ങൾ അതിന് സമ്മതിക്കും എന്ന് ഞാൻ ഒരിക്കലും പ്രതീക്ഷിച്ചിട്ടും ഇല്ല.
പിന്നെ ഞാൻ എന്റെ മനസ്സ് ഒന്നും മാറ്റിയിട്ടും ഇല്ല.
ഏതൊക്കെ രാജ്യങ്ങളാണ് ആ സിംഹാസനത്തിന് കീഴിൽ വരുന്നത് എന്ന്.
ഞാനും മാറ്റിയിട്ടില്ല.
ഞാൻ നിങ്ങളെ ഡ്രാഗൺ ഗ്ലാസ് ഖനനം ചെയ്ത് എടുക്കാനും അവ കൊണ്ട്.
ആയുധങ്ങൾ ഉണ്ടാക്കാനും അനുവദിക്കാം.
അതിന് ആവശ്യമായ സാധനങ്ങളും ആൾക്കാരെയും ഞാൻ നിങ്ങൾക്ക് തരുകയും ചെയ്യാം.
നിങ്ങൾക്ക് നന്ദി.
അപ്പോൾ നിങ്ങൾ എന്നെ വിശ്വസിക്കുന്നു അല്ലേ നൈറ്റ് കിംഗിനെയും
മരിച്ചവരുടെ സൈന്യത്തെയും കുറിച്ച് ഞാൻ പറഞ്ഞത് എല്ലാം?
നിങ്ങൾ ജോലി തുടങ്ങുന്നതാകും നല്ലത്, ജോൺ സ്നോ.
നമ്മുടെ കൈയ്യിൽ എത്രയുണ്ട്?
4,000 ബുശെൽസ് മൈ ലേഡി.
അതിന്റെ അർത്ഥം എന്താണ്?
ഇപ്പോൾ കോട്ടയിലുള്ള ആളുകൾക്ക്,
ഒരു വർഷത്തേക്കുള്ള ഒരു പക്ഷേ അതിലും കൂടുതൽ ഉണ്ടെന്ന്.
കഴിഞ്ഞ നൂറ്‌ വർഷത്തിന് ഇടയിൽ ഉണ്ടായിട്ടുള്ള ഏറ്റവും ദൈർഘ്യമേറിയ ശൈത്യകാലം ഏതായിരുന്നു?
അത്... എനിക്ക് പൂർണ്ണമായും ഉറപ്പില്ല.
ഞാൻ മെയ്സ്റ്റർ ലുവിന്റെ റെക്കോർഡ് പരിശോധിച്ചു നോക്കാം.
അദ്ദേഹം എല്ലാ സന്ദേശങ്ങളുടെയും ഒരു പകർപ്പ് സൂക്ഷിച്ചിരുന്നു.
നിങ്ങൾ എന്നോട് പറയുന്നത് ഇവിടെ ആവശ്യത്തിന് ആഹാരം ഇല്ലെന്നാണോ?
പ്രതേകിച്ചും വടക്ക് ദേശത്തിന്റെ സൈന്യം വിന്റർഫെൽ
സംരക്ഷിക്കാൻ ഇവിടെ വന്നാൽ?
ഇല്ല മൈ ലേഡി മിക്കവാറും ഉണ്ടാകില്ല.
അങ്ങനെയാണെങ്കിൽ നമ്മൾ വരാൻ സാധ്യതയുള്ള ആ സാഹചര്യത്തിനായി ഒരുങ്ങി ഇരിക്കണമെല്ലോ.
ഏത് ദിശയിൽ നിന്നും ഭീഷണി വന്നാലും,
ഇതായിരിക്കും ഏറ്റവും അനുയോജ്യമായ സ്ഥലം.
നമ്മൾ നമ്മുടെ ധാന്യ പുരകൾ ഉണ്ടാക്കണം.
അങ്ങോട്ട് വടക്ക് ദേശത്തെ എല്ലാ കോട്ടകളിൽ...
...നിന്നും എപ്പോഴും ധാന്യങ്ങൾ എത്തിക്കുകയും വേണം.
ശൈത്യകാലം അവസാനിക്കുമ്പോഴും നമ്മൾ അവ ഉപയോഗിച്ചിട്ടില്ലെങ്കിൽ
അത് നമുക്ക് അവർക്ക് തന്നെ തിരിച്ചു കൊടുക്കാം,
പക്ഷേ എല്ലാ വടക്കു ദേശക്കാർക്കും...
...വിന്റർഫെല്ലിലേയ്ക്ക് പെട്ടെന്ന് വരേണ്ടി വന്നാൽ,
അവർക്ക് വണ്ടി നിറച്ചു ധാന്യങ്ങളുമായി വരാൻ ഉള്ള സമയം ഒന്നും ഉണ്ടാകില്ല.
മൈ ലേഡി വളരെ ബുദ്ധിപരമായ ഒരു തീരുമാനം തന്നെ ആണ് അത്.
മെയ്സ്റ്റർ വോൾക്കൻ, നിങ്ങൾ ആ കാര്യം ചെയ്തോണം?
അവർ ആ മാർച്ചട്ട തുകൽ കൊണ്ട് മൂടുന്നില്ലേ?
ഇല്ല, മൈ ലേഡി.
അവർ അത് ശരിക്കും തുകൽ കൊണ്ട് മൂടേണ്ടതല്ലേ?
അല്ലെങ്കിൽ പിന്നെ യഥാർത്ഥ താണുപ്പാകുമ്പോൾ?
അതേ തീർച്ചയായും അവർ അത് മൂടേണ്ടത് ആണ്
മൈ ലേഡി എന്നോട് ക്ഷമിക്കണം.
ഇതെന്താ ഇതൊന്നും തുകൽ കൊണ്ട് മൂടാത്തത്?
ഈ അധികാരം നിനക്ക് നന്നായി ചേരുന്നുണ്ട്.
വടക്ക് ദേശക്കാർ എല്ലാവരും വടക്കോട്ടും നോക്കി നിൽക്കുകയാണ്,
അവരെല്ലാം വൻമതിലിന് അപ്പുറം ഉള്ള അപകടത്തെ കുറിച്ച് മാത്രമാണ് ഓർത്ത് വിഷമിക്കുന്നത്.
അവർ അതിനെ കുറിച്ച് ഓർത്ത് വിഷമിക്കണമെല്ലോ.
ഇവിടെയുള്ള മറ്റാരേക്കാളും സേർസിയെ എനിക്കറിയാം.
അവളുടെ മുന്നിൽ നമ്മൾ പിന്തിരിഞ്ഞു നിന്നാൽ...
ഇവിടെയുള്ള എല്ലാവരെക്കാളും നന്നായിട്ട് നിങ്ങൾക്ക് സേർസിയെ അറിയില്ല.
ഞാൻ പറയാൻ ഉദ്ദേശിച്ചത്...
ആ സ്ത്രീയാണ് എന്റെ അമ്മയെയും അച്ഛനെയും സഹോദരനെയും കൊന്നത് അവർ അത്രയ്ക്കും
അപകടകാരിയാണ് എന്നല്ലേ?
നിങ്ങളുടെ ബുദ്ധിപരമായ ഉപദേശത്തിന് നന്ദി.
ഈ രണ്ടു കാര്യങ്ങളിൽ ഒന്ന് സംഭവിക്കും.
ഒന്നെങ്കിൽ മരിച്ച ആൾക്കാർ ജീവനുള്ളവരെ തോല്പിക്കും, അങ്ങനെയാണെങ്കിൽ...
നമ്മുടെ എല്ലാ പ്രശ്നങ്ങളും അതോടെ അവസാനിക്കും.
അല്ലെങ്കിൽ ജീവനുള്ളവർ വിജയിക്കും.
പിന്നെ എന്താകും?
വടക്കോ തെക്കോ അല്ല
യുദ്ധം ചെയ്യേണ്ടത്.
എല്ലാ യുദ്ധങ്ങളും എല്ലായിടത്തും എപ്പോഴും
നിന്റെ മനസ്സിൽ ആണ് ചെയ്യേണ്ടത്.
എല്ലാവരും നിന്റെ ശത്രുക്കൾ ആണ്,
എല്ലാവരും നിന്റെ സുഹൃത്തുക്കളും ആണ്.
നടക്കാൻ സാധ്യതയുള്ള എല്ലാ സംഭവ പരമ്പരകളും ഒരുമിച്ചു സംഭവിക്കുന്നു എന്ന് കരുതി.
വേണം ജീവിക്കാൻ അപ്പോൾ പിന്നെ ഒന്നും നിന്നെ അത്ഭുതപ്പെടുത്തില്ല.
സംഭവിക്കുന്ന എല്ലാകാര്യങ്ങളും.
നീ നേരത്തെ മുൻകൂട്ടി കണ്ടതായിരിക്കും.
ലേഡി സാൻസ കവാടത്തിലേക്ക് വരൂ.
ഹലോ സാൻസ.
ജോൺ സ്നോയും ഇവിടെ ഉണ്ടാകണമായിരുന്നു.
അതേ.
എനിക്ക് ചേട്ടനോട് ഒരു കാര്യം പറയാനുണ്ട്.
നീയാണ് ഇപ്പോൾ അച്ഛന്റെ ജീവിച്ചിരിക്കുന്ന അവസാനത്തെ മകൻ.
നീയാണ് ഇനി വിന്റർഫെല്ലിന്റെ ലോർഡ്.
എനിക്ക് ഒരിക്കലും വിന്റെർഫെല്ലിന്റെ ലോർഡ് ആവാൻ ആകില്ല.
എനിക്ക് ഒരിക്കലും ഒന്നിന്റെയും ലോർഡ് ആവാൻ ആകില്ല.
ഞാനാണ് ഇപ്പോൾ മൂന്നു കണ്ണുകൾ ഉള്ള കാക്ക.
അങ്ങനെ പറഞ്ഞാൽ എന്താണ് എന്ന് എനിക്കറിയില്ല.
അത് വിവരിക്കാൻ പ്രയാസമാണ്.
ഒന്ന് ശ്രമിച്ച് നോക്ക്, പ്ലീസ്, എനിക്ക് വേണ്ടി.
അതിന്റെ അർത്ഥം എനിക്ക് എല്ലാം കാണാൻ കഴിയും എന്ന്.
ഇത് വരെ എല്ലാവർക്കും സംഭവിച്ചുട്ടുള്ളതെല്ലാം.
ഇപ്പോൾ സംഭവിച്ചു കൊണ്ടിരിക്കുന്നത് എല്ലാം.
ഇപ്പോൾ എല്ലാം കുറച്ചു മാത്രമേ ഉള്ളൂ ചില ഭാഗങ്ങളായിട്ട്.
അത് കൂടുതൽ നന്നായി കാണുന്നത് എങ്ങനെയാണ് എന്ന് ഞാൻ പഠിക്കേണ്ടതുണ്ട്.
വീണ്ടും ആ ദൈർഘ്യമുള്ള രാതി വരുമ്പോഴേക്കും,
ഞാൻ തയ്യാറായിട്ടുണ്ടാകണം.
നിനക്ക് ഇതെല്ലാം എങ്ങനെയാണ് അറിയാൻ കഴിയുന്നത്?
3 കണ്ണുള്ള കാക്കയാണ് എന്നെ എല്ലാം പഠിപ്പിച്ചത്
ഞാൻ കരുതിയത് നീയാണ് 3 കണ്ണുള്ള കാക്കയെന്നാണ്.
ഞാൻ നിന്നോട് പറഞ്ഞില്ലേ അത് വിശദീകരിക്കാൻ പ്രയാസമാണെന്ന്.
ബ്രാൻ...
നിനക്ക് സംഭവിച്ച എല്ലാ കാര്യങ്ങളിലും എനിക്കും ദുഃഖമുണ്ട്.
അത് നമ്മുടെ വീട്ടിൽ വെച്ച് തന്നെ നടന്നല്ലോ എന്ന് ഓർക്കുമ്പോൾ വളരെ ദുഃഖമുണ്ട്.
അന്ന് രാത്രി വളരെ മനോഹരമായിരുന്നു.
മഞ്ഞ് പെയ്യുന്നുണ്ടായിരുന്നു
ഇപ്പോഴത്തെ പോലെ തന്നെ.
അന്ന് നിന്നെ കാണാൻ നല്ല ഭംഗിയായിരുന്നു,
നിന്റെ ആ വെള്ള വസ്ത്രത്തിൽ,
എനിക്ക് തിരിച്ചു അകത്തേക്ക് പോകണം, ബ്രാൻ.
ഞാൻ കുറച്ചു നേരം കൂടി ഇവിടെ തന്നെ ഇരിക്കും.
മ്മ്.
അത് വേദനിക്കുന്നുണ്ടോ?
കുറച്ച്.
മുൻപ് ഉണ്ടായിരുന്നതിലും കുറവുണ്ട്
അണുബാധ ഇപ്പോൾ ഇല്ലെന്നാണ് കണ്ടിട്ട് തോന്നുന്നത്.
അസാധാരണം തന്നെ.
യാതൊരു സാധ്യതയും ഇല്ലായിരുന്നു.
അസുഖം ബാധിച്ച തൊലിയുടെ മുകൾ ഭാഗം മുഴുവനും എടുത്ത് കളഞ്ഞ ശേഷം
താഴെയുള്ള ഭാഗം ഒരു തരം കുഴമ്പ് കൊണ്ട്
ചികിത്സിക്കാം എന്ന് ആരെങ്കിലും
അയാളോട് നമുക്ക് പൊറുക്കാവുന്നതേ ഉള്ളൂ.
അതിനെ കുറിച്ച് ഒന്നും എനിക്ക് അറിയില്ല.
എനിക്ക് നല്ല ആശ്വാസം തോന്നി തുടങ്ങി,
ഞാൻ വിചാരിക്കുന്നത് ബാക്കിയുള്ളവയാണ് എല്ലാം ചെയ്തത് എന്നാണ്.
പിന്നെ ഈ കാലാവസ്ഥയും.
കാലാവസ്ഥയോ?
സെർ, നിങ്ങൾ ഇപ്പോൾ സ്വതന്ത്രനാണ് നിങ്ങൾക്ക് പോകാം.
ഈ മുറി തീർച്ചയായും അണുബാധ ഉള്ളവർക്ക് മാത്രം ഉള്ളതാണ്,
ഇപ്പോൾ നിങ്ങൾക്ക് ഇല്ലല്ലോ.
റ്റാർളി, ഇന്ന് വൈകിട്ട് എന്റെ മുറിയിൽ വെച്ച്
എനിക്ക് നിന്നോട് ഒന്ന് സംസാരിക്കണം.
അത് എത്ര മോശം ആയിരിക്കും?
അത് ഞാൻ വൈകുന്നേരം ആകുമ്പോൾ അറിയുമായിരിക്കും.
നിങ്ങൾ എങ്ങോട്ട് പോകും?
ഞാൻ ഈ രോഗം ആദ്യമായി കണ്ട ആ നിമിഷം തന്നെ രോഗത്തിന് കീഴടങ്ങിയതായിരുന്നു.
എനിക്ക് അറിയാമായിരുന്നു ഈ രോഗം എന്നെ കൊല്ലുമെന്ന്,
അല്ലെങ്കിൽ അതിന് എന്നെ കൊല്ലാൻ കഴിയുന്നതിന് മുൻപ് തന്നെ ഞാൻ തന്നെ എന്നെ കൊല്ലുമെന്ന്.
ഡനേറിസ് സ്‌റ്റോം ബോൺ ആണ് അത് അങ്ങനെയാവില്ല എന്ന് എന്നെ പറഞ്ഞ് വിശ്വാസിപ്പിച്ചത്.
എനിക്ക് ഇനി ആകെയുള്ള സ്ഥാനം അവളുടെ അടുത്താണ്.
എന്റെ ജീവിതം തന്നെ ഞാൻ അവളോട് കടപ്പെട്ടിരിക്കുന്നു.
അവളോടും പിന്നെ നിന്നോടും.
നിങ്ങളുടെ അച്ഛൻ എന്നെ ഒന്നിൽ അധികം തവണ രക്ഷിച്ചിട്ടുണ്ട്.
എനിക്ക് ഇത്രയും അല്ലേ ചെയ്യാൻ കഴിഞ്ഞുള്ളു.
ഒരു പക്ഷേ നമ്മൾ ഇനിയും കണ്ട്‌ മുട്ടുമായിരിക്കും അല്ലേ?
ഞാനും അങ്ങനെ പ്രതീക്ഷിക്കുന്നു.
- നീ അയാളെ ചികിത്സിച്ചു അല്ലേ? - അതേ.
ആരാ നിന്നോട് അയാളെ ചികിത്സിക്കാൻ പറഞ്ഞത്?
ആരും പറഞ്ഞില്ല.
അയാളെ ചികിത്സിക്കരുത് അല്ലെങ്കിൽ അതിന്...
...ശ്രമിക്കരുത് എന്ന് നിന്നെ വിലക്കിയത് ആരായിരുന്നു?
ഞാൻ ഓർക്കുന്നത് അത് നിങ്ങൾ ആയിരുന്നു എന്നാണ്.
പക്ഷേ എന്നിട്ടും നീ അയാളെ ചികിത്സിച്ചു അല്ലേ?
അതേ ഞാൻ, ചികിത്സിച്ചു.
ഞാൻ അത് വിലക്കിയത് അത് വളരെ അപകടം പിടിച്ചതും...
...വിജയിക്കാനുള്ള സാധ്യത വളരെ കുറവായിരുന്നത് കൊണ്ടും ആണ്.
പ്രതേകിച്ചും ആ പ്രായത്തിൽ ഉള്ള ഒരാൾക്ക്.
നിനക്ക് അണുബാധ ബാധിക്കാൻ സാധ്യതയുണ്ടായിരുന്നു മറ്റുള്ളവർക്കും.
നീ ഈ സിറ്റാഡൽ മുഴുവൻ നശിപ്പിച്ചേനെ.
പക്ഷെ അങ്ങനെ ഒന്നും സംഭവിച്ചില്ല.
അത് അതീവ ശ്രദ്ധ വേണ്ട അതി കഠിനമായ പ്രക്രിയ ആയിരുന്നു.
ചികിത്സയ്ക്ക് ഉള്ള കണ്ണികൾ പോലും ഉള്ള വലിയ കനമുള്ള...
...ചങ്ങലകൾ ഇട്ടു നടന്നിരുന്ന ഒരുപാട് മെയ്സ്റ്റർമ്മാർ
അതിന് ശ്രമിച്ചു പരാജയപ്പെട്ടിട്ടുള്ളതാണ്.
എന്നിട്ടും നീ വിജയിച്ചു.
എങ്ങനെ?
ഞാൻ ആ പുസ്തകം വായിച്ചു നിർദേശങ്ങൾ അനുസരിച്ചു.
അയാൾ ഇപ്പോൾ ജീവിച്ചിരിക്കുന്നത് നീ കാരണമാണ്.
നീ അത് ഓർത്ത് അഭിമാനിക്കണം.
നന്ദി, ആർച്ച്മെയ്സ്റ്റർ.
ഇങ്ങോട്ട് വാ.
ഈ കൈ എഴുത്ത് പ്രതികളും ചുരുളുകളും കിടന്ന് നശിക്കുകയാണ്.
നീ ഇതിന്റെയെല്ലാം പകർപ്പ് ഉണ്ടാക്കണം.
നീ ഒരു പാരിതോഷികമായിരുന്നോ പ്രതീക്ഷിച്ചത്?
നിന്നെ സിറ്റാഡലിൽ നിന്നും
ഉടൻ തന്നെ പുറത്താക്കാത്തത് ആണ് നിനക്കുള്ള പാരിതോഷികം.
നീ പണി തുടങ്ങുന്നതാകും നല്ലത്.
പിന്നെ പേപ്പർ മൈറ്റ് ഉണ്ടാകാതെ ശ്രദ്ധിച്ചോണം.
അവയ്ക്ക് മാംസവും ഇഷ്ടമാണ്.
നമ്മൾ യൂറോൺ ഗ്രേജോയിയുടെ നാവികപ്പട കണ്ടെത്തി മുക്കണം.
മഹാറാണി,
അയാൾ ഇപ്പോൾ തന്നെ നമ്മുടെ നാവിക പടയുടെ നല്ല ഒരു ഭാഗവും മുക്കി കഴിഞ്ഞു.
ഇനി ബാക്കിയുള്ളത് കൂടി അയാളുടെ പിറകെ അയച്ചാൽ...
ഞാൻ പറയുന്നത് കപ്പലുകൾ അയാളുടെ പിറകെ അയക്കുന്നതിനെ കുറിച്ചല്ല.
അതിന് റാണി തന്നെ പോകണോ?
യൂറോണിന്റെ കപ്പലുകൾ എവിടെ വേണമെങ്കിലും ആകാം,
അല്ലെങ്കിൽ ഒന്നിൽ അധികം സ്ഥലങ്ങളിൽ ആയി വേണമെങ്കിലും ആകാം.
റാണി ഒറ്റയ്ക്ക് ആയിരിക്കും പുറം കടലിന് മുകളിലൂടെ പറന്ന് നടക്കുന്നത്,
അത് എത്ര നേരമായിരിക്കും എന്ന് ആർക്കറിയാം.
ഞാൻ ഒറ്റയ്ക്ക് ആയിരിക്കില്ലെല്ലോ.
എന്റെ കൂടെ ഡ്രോഗനും വൈസീരിയനും റീഗളും ഉണ്ടാകില്ലേ!
അവരെ ആർക്കെങ്കിലും എന്തെങ്കിലും ചെയ്യാനാകുമോ?
പക്ഷേ എന്നാലും അവർക്ക് റാണിയെ എന്തെങ്കിലും ചെയ്യാമല്ലോ.
അതിന് ഒരു അമ്പ് മതിയല്ലോ.
അത് വളരെ വലിയ ഒരു സാഹസം ആയിരിക്കും റാണി വളരെയധികം പ്രധാനപ്പെട്ട ആൾ ആണ്.
അപ്പോൾ ക്യാസ്റ്റെർലി റോക്കിന്റെ കാര്യം എന്തായി?
അൻസള്ളീഡുകൾ വൈകാതെ തന്നെ അവിടെ എത്തിച്ചേരും.
അപ്പോൾ അവിടെ എന്തായിരിക്കും നേരിടേണ്ടി വരുന്നത്?
വളരെ ബുദ്ധിമുട്ടുള്ള ഒരു സാഹചര്യം ആയിരിക്കും അത്.
അവർക്ക് അറിയാം നമ്മൾ വരുന്നുണ്ടെന്ന്.
അതേ.
സേർസി വിശ്വസിക്കുന്നത് എന്റെ ജീവിതത്തിന്റെ ഏക ലക്ഷ്യം
ലാനിസ്റ്റർ കുടുംബത്തെ നശിപ്പിക്കുക എന്നത് മാത്രമാണ് എന്നാണ്.
അവൾ തയ്യാറായിട്ടുണ്ടാകും.
ഇത് വരെ ആരും തന്നെ റോക്ക് പിടിച്ചെടുത്തിട്ടില്ല.
ലാനിസ്റ്റർ സൈന്യം ഇപ്പോഴും എന്റെ അച്ഛൻ ഉണ്ടാക്കിയ അതേ സൈന്യം തന്നെയാണ്.
വാ!
നല്ല പരിശീലനം ഉള്ള നല്ല ആയുധങ്ങൾ ഉള്ളവർ,
കുറഞ്ഞത് ഒരു 10,000 പേരെങ്കിലും കാണും.
അവർ നമ്മൾ വരുന്നത് കാണും.
അവർ അതിന് തയ്യാറായിരിക്കും.
ക്യാസ്റ്റർലി റോക്കിന്റെ കവാടം പിടിച്ചടക്കാൻ കഴിയാത്തതാണ്.
മതിലിന് മുകളിലേയ്ക്ക് കയറാനുള്ള പോരാട്ടം അതി കഠിനമായിരിക്കും.
സാഹചര്യം നമുക്ക് പ്രതികൂലമായിരിക്കും.
ഒരുപാട് ആളുകൾ മരിച്ചു വീഴും.
എന്റെ അച്ഛൻ പറഞ്ഞിരുന്നത് പോലെ തന്നെ ഒരുപാട് ആളുകൾ മരിക്കും.
അച്ഛനെ കുറിച്ചുള്ള ഏറ്റവും താത്പര്യമുളവാക്കുന്ന...
...കാര്യം എന്താണ് എന്ന് ചോദിച്ചാൽ.
അച്ഛൻ ആണ് ഏകദേശം ഒന്നും തന്നെ ഇല്ലാത്ത അവസ്ഥയിൽ...
...നിന്നും ഞങ്ങളുടെ കുടുംബം തന്നെ ഉണ്ടാക്കി എടുത്തത്.
അച്ഛനാണ് സൈന്യം ഉണ്ടാക്കിയത്,
ക്യാസ്റ്റർലി റോക്ക് നമുക്ക് ഇപ്പോൾ അറിയാവുന്ന രീതിയിൽ ഉണ്ടാക്കിയതും അച്ഛനാണ്,
പക്ഷേ അഴുക്ക് ചാലുകൾ ഉണ്ടാക്കിയത് അച്ഛൻ അല്ല.
അത് അച്ഛന് വളരെ നിലവാരം കുറഞ്ഞ ഒരു ജോലിയായിരുന്നു.
അത് കൊണ്ട് ആ പണി അച്ഛന് കണ്ടുപിടിക്കാവുന്നതിൽ...
...വെച്ച് ഏറ്റവും നിലവാരം കുറഞ്ഞ ആളെ തന്നെ ഏല്പിച്ചു.
എന്നെ.
അച്ഛന്റെ തീരുമാനം ശരിയായിരുന്നു ഞാൻ ആയിരുന്നു, ഏറ്റവും നിലവാരം കുറഞ്ഞ ആൾ.
എന്റെ കൂടെയുണ്ടായിരുന്ന ആളുകളും നിലവാരം കുറഞ്ഞവർ ആയിരുന്നു
കൂടുതലും സ്ത്രീകൾ.
അവർക്ക് റോക്കിൽ പ്രവേശനം അനുവദിച്ചിരുന്നില്ല.
അച്ഛൻ അത്തരം പെരുമാറ്റങ്ങൾ ഒന്നും അനുവദിച്ചിരുന്നില്ല.
അവരെ മുൻപിലെ കവാടത്തിൽ കൂടി അകത്തേക്ക് നടത്തിക്കൊണ്ട് പോകാൻ കഴിഞ്ഞിരുന്നില്ല.
എനിക്ക് അവരെ എന്റെ മുറിയിൽ എത്തിക്കാൻ കഴിഞ്ഞിരുന്നില്ല.
അത് കൊണ്ട് അഴുക്ക് ചാൽ ഉണ്ടാക്കുന്നതിന് ഒപ്പം തന്നെ..
എനിക്ക് വേണ്ടിയും ഞാൻ ചിലത് ചെയ്തിരുന്നു.
അത് അകത്തേക്കും പുറത്തേക്കും ഉള്ള ഒരു വഴിയായിരുന്നു.
അത് തുടങ്ങിയിരുന്നത് ഉൾക്കടലിൽ നിന്നുമായിരുന്നു.
എന്നിട്ട് അത് ചെന്ന് അവസാനിക്കുന്നത് പ്രധാനപ്പെട്ട കാവൽ ഗോപുരങ്ങളിൽ ഒന്നിൽ ആണ്.
അത്തരം നിലവാരം കുറഞ്ഞ കാര്യങ്ങൾ ചെയ്യാൻ മണ്ണിന് അടിയിൽ അല്ലാതെ
വേറെ അതിലും നല്ല ഒരു സ്ഥലവും ഞാൻ കണ്ടിരുന്നില്ല.
ക്യാസ്റ്റർലി റോക്ക് പിടിച്ചടക്കാൻ കഴിയാത്ത ഒരു കോട്ടയായിരിക്കാം.
പക്ഷേ എന്റെ ഒരു നല്ല സുഹൃത്ത് പണ്ട് പറഞ്ഞിട്ടുണ്ട്,
"" എനിക്ക് നല്ല 10 ആൾക്കാരെ തന്നാൽ
"ഈ കൊടിച്ചിയെ ഞാൻ കീഴടക്കി കാണിച്ചുതരാം" എന്ന്.
അങ്ങനെ അത് തുടങ്ങി.
അവർ വളരെയധികം ലാനിസ്റ്റർ സൈന്യത്തെ നേരിടേണ്ടി വരും.
അവർ എണ്ണത്തിൽ കുറവായിരിക്കും.
അവർക്ക് പടച്ചട്ടകളും ആയുധങ്ങളും കുറവായിരിക്കും.
പക്ഷേ എന്റെ സഹോദരിയുടെ സൈന്യം അവളോടുള്ള ഭയം കാരണം ആണ് യുദ്ധം ചെയ്യുന്നതെങ്കിൽ.
അൻസള്ളീഡുകൾ യുദ്ധം ചെയ്യുന്നത് അതിലും മഹത്തായ...
...ഒന്നിന് വേണ്ടിയാണ് യുദ്ധം ചെയ്യുന്നത്.
അവർ യുദ്ധം ചെയ്യുന്നത് സ്വാതന്ത്ര്യത്തിനും,
അത് അവർക്ക് നൽകിയ വ്യക്തിക്കും വേണ്ടി ആയിരിക്കും.
അവർ യുദ്ധം ചെയ്യുന്നത് റാണിക്ക് വേണ്ടി ആയിരിക്കും.
അത് കൊണ്ട് തന്നെയായിരിക്കും
അവർ അതിൽ വിജയിക്കുക.
ഇനി ആരും തന്നെ ബാക്കിയില്ല.
ഇവിടെ ഇനിയും ആളുകൾ ഉണ്ടാകേണ്ടതായിരുന്നു.
ഒരുപാട് പേർ.
അവരെല്ലാം എവിടെ?
ബാക്കിയുള്ള ലാനിസ്റ്ററുകൾ എല്ലാം എവിടെയാണ്?
അപ്പോൾ അതെല്ലാം കഴിഞ്ഞു അല്ലേ?
അതേ കഴിഞ്ഞു.
അപ്പോൾ ഇനി "the rains weep o'er our halls" അല്ലേ?
ഞങ്ങൾ നന്നായി യുദ്ധം ചെയ്തിരുന്നോ?
മ്മ്. പ്രതീക്ഷിച്ച അത്രയുമൊക്കെ തന്നെ നന്നായി യുദ്ധം ചെയ്തിരുന്നു.
യുദ്ധം ചെയ്യുന്നത് ഒരിക്കലും ഞങ്ങളുടെ ഒരു വിശേഷ ഗുണം ആയിരുന്നില്ല.
സ്വർണ്ണ റോസാപൂക്കൾ തീർച്ചയായും.
നിങ്ങളുടെ സഹോദരനും അവന്റെ പുതിയ റാണിയും.
കരുതിയിരിക്കുന്നത് നീ ക്യാസ്റ്റർലി റോക്ക് സംരക്ഷിക്കുകയായിരിക്കും എന്നാണ്.
സത്യത്തിൽ ഇപ്പോൾ ക്യാസ്റ്റർലി റോക്കിന് വല്യ വിലയൊന്നും ഇല്ല.
എനിക്ക് അത് പ്രധാനപ്പെട്ടത് തന്നെയാണ്.
പക്ഷേ എന്റെ പ്രിയപ്പെട്ട ബാല്യകാല സ്മരണകൾക്ക്.
സേർസിയെ അയൺ ത്രോണിൽ തന്നെ ഇരുത്താൻ കഴിയില്ലല്ലോ.
അത് കൊണ്ട് നീ അവരെ അത് വെറുതെ അങ്ങ് പിടിച്ചെടുക്കാൻ അനുവദിച്ചോ?
താത്കാലത്തേക്ക്. അവർക്ക് അധിക നേരമൊന്നും അത് പിടിച്ചുവെക്കാൻ ആവില്ല.
യൂറോൺ ഗ്രേജോയിയുടെ കപ്പൽപ്പട അവരുടെ കപ്പലുകൾ എല്ലാം കത്തിച്ചു,
ഞങ്ങൾ അവിടെ നിന്നും പോകുന്നതിന് മുൻപ് തന്നെ കലവറകൾ എല്ലാം കാലിയാക്കിയിരുന്നു.
അവസാനം അവർക്ക് അവരുടെ ആ സ്ഥാനം ഉപേക്ഷിച്ചു പോകേണ്ടി വരും
എന്നിട്ട് വെസ്റ്ററോസിൽ കൂടി മുഴുവൻ ദൂരവും കാൽനടയായി പോകേണ്ടിയും വരും.
എന്നിട്ട് നീ നിന്റെ സൈന്യതത്തെയും കൊണ്ട് നിന്റെ യഥാർത്ഥ സൈന്യത്തെയും കൊണ്ട്,
അവർ എവിടെയാണോ ഇല്ലാത്തത് അങ്ങോട്ട് പോയി അല്ലേ.
അതേ, എന്നോട് റോബ്ബ് സ്റ്റാർക് വിസ്‌പറിങ് വുഡിൽ വെച്ച് ചെയ്തത് പോലെ.
പരാജയങ്ങളിൽ എപ്പോഴും പാഠങ്ങൾ ഉണ്ടാകും പഠിക്കാൻ.
അതേ.
ഇപ്പോൾ നീ വലിയ ഒരു ബുദ്ധിരാക്ഷസൻ തന്നെ ആയിട്ടുണ്ടാകുമെല്ലോ.
എന്റെ അച്ഛൻ എപ്പോഴും പറഞ്ഞിരുന്നു ഞാൻ പതുക്കെ...
...മാത്രമേ കാര്യങ്ങൾ പഠിക്കുകയുള്ളൂ എന്ന്.
അയാൾ അത്രയ്ക്കും ബുദ്ധിമാൻ ആയിരുന്നെങ്കിൽ,
നിങ്ങളുടെ സ്വർണ്ണ ഖനി കാലിയായ ആ നിമിഷം തന്നെ
അയാൾ ഹൈ ഗാർഡൻ പിടിച്ചെടുത്തില്ല?
എനിക്ക് തോന്നുന്നു അധികം വൈകാതെ എനിക്ക് തന്നെ...
...അത് അയാളോട് നേരിട്ട് ചോദിക്കാനാകും എന്ന്.
അപ്പോൾ എന്റെ തെറ്റുകളിൽ നിന്നും എനിക്ക് പഠിക്കാൻ ഉള്ള അവസരം ഇല്ല അല്ലേ? മ്മ്?
നീ അത് എങ്ങനെയാണ് ചെയ്യാൻ പോകുന്നത്?
ആ വാൾ കൊണ്ടാണോ?
അത് ജോഫ്രിയുടെ വാൾ അല്ലേ?
അവൻ അത് ഒരിക്കലും ഉപയോഗിച്ചിട്ടില്ല എന്ന് ഓർക്കണം.
അവൻ എന്തായിരുന്നു അതിനെ വിളിച്ചിരുന്നത്?
വിഡോസ് വെയ്ൽ. (വിധവയുടെ നിലവിളി)
അവൻ ശരിക്കും ഒരു ചെറ്റ തന്നെ ആയിരുന്നു അല്ലേ?
ഞാൻ എന്റെ കുടുംബത്തെ സംരക്ഷിക്കാൻ വേണ്ടി പറയാൻ...
...പാടില്ലാത്ത പല കാര്യങ്ങളും ചെയ്തിട്ടുണ്ട്.
അല്ലെങ്കിൽ എന്റെ ആജ്ഞ പ്രകാരം അവർ അത് ചെയ്യുന്നത് നോക്കി നിന്നിട്ടുണ്ട്.
പക്ഷേ എനിക്ക് ഒരു രാത്രിയിലെ ഉറക്കം പോലും അത് കാരണം നഷ്ടപ്പെട്ടിട്ടില്ല.
അതെല്ലാം അനിവാര്യമായിരുന്നു.
എന്റെ കുടുംബത്തിന്റെ സുരക്ഷയ്ക്ക് എന്തെല്ലാം അനിവാര്യമാണ് എന്ന് ഞാൻ കരുതിയോ
അതെല്ലാം ഞാൻ ടൈറൽ കുടുംബത്തിന്റെ സുരക്ഷയ്ക്ക് വേണ്ടി ചെയ്തിട്ടുണ്ട്.
പക്ഷേ നിന്റെ സഹോദരി ചെയ്തിട്ടുള്ള കാര്യങ്ങൾ.
എനിക്ക് സങ്കൽപ്പിക്കാൻ കൂടി കഴിഞ്ഞിരുന്നില്ല.
അതായിരുന്നു എന്റെ ഏറ്റവും വലിയ തെറ്റ്.
അത് സങ്കൽപ്പിക്കാൻ കഴിയാതിരുന്നത്.
അവൾ ഒരു കൊടും ക്രൂരയാണ് അത് നിനക്കും അറിയാം അല്ലേ?
നിങ്ങളോട് അതേ എനിക്ക് ഉറപ്പാണ്. മറ്റുള്ളവരോടും അതേ.
പക്ഷേ ഞങ്ങൾ ജയിച്ചുകഴിയുമ്പോൾ,
ഞങ്ങളെ എതിർക്കാൻ ആരും ഇല്ലാതെ ആകുമ്പോൾ,
അവൾ ഉണ്ടാക്കിയ ആ ലോകത്തിൽ
ജനങ്ങൾ സമാധാനത്തോടെ ജീവിക്കുമ്പോൾ,
നിങ്ങൾ കരുതുന്നുണ്ടോ അവൾ ഇതെല്ലാം എങ്ങനെയാണ് ഉണ്ടാക്കിയത് എന്ന്
എഴുതാൻ അവർ കൈ മെനക്കെടുത്തും എന്ന്?
നീ അവളെ സ്നേഹിക്കുന്നുണ്ട് അല്ലേ.
നീ ശരിക്കും അവളെ സ്നേഹിക്കുന്നുണ്ട്.
നീ ഒരു പാവം വിഡ്ഢിയാണ്.
അവൾ ആയിരിക്കും നിന്റെ അവസാനം.
ആയിരിക്കാം.
അധികം ഒന്നും നേടാൻ ഇല്ലല്ലോ.
ഇത് നിങ്ങളുമായി ചർച്ച ചെയ്തത് കൊണ്ട് ഉണ്ടോ?
അത് ചർച്ച ചെയ്യാൻ പറ്റിയ വേറെ ആരാണ് ഉള്ളത്?
നിങ്ങൾ ഈ പറയുന്ന കാര്യങ്ങൾ ഒന്നും
ഈ മുറിവിട്ട് പുറത്ത് പോകില്ല എന്നതിന് ഇതിൽ കൂടുതൽ എന്ത് ഉറപ്പാണ് നിനക്ക് വേണ്ടത്?
പക്ഷേ, നീ പറഞ്ഞത് ശരിയാണ്.
അവൾ നിന്നെ ഇത്രത്തോളം എത്തിച്ചെങ്കിൽ, അത് നിന്റെ നിയന്ത്രണത്തിൽ നിന്നും പോയി കഴിഞ്ഞു.
ശരിയാണ്.
അത് എന്റെ
നിയന്ത്രണത്തിൽ നിന്നും പോയിക്കഴിഞ്ഞു. അവൾ ഒരു പകർച്ചവ്യാധിയാണ്.
അത് വ്യാപിപ്പിക്കുന്നതിലെ എന്റെ പങ്ക് ഓർത്ത് ഇപ്പോൾ ഞാൻ ഖേദിക്കുന്നു
നീയും ഖേദിക്കും.
എനിക്ക് തോന്നുന്നു നമ്മൾ പറയാൻ ഉള്ളത് എല്ലാം പറഞ്ഞുകഴിഞ്ഞെന്ന്.
എങ്ങനെയായിരിക്കും അത് സംഭവിക്കുക?
സേർസിക്ക് ഒരുപാട് ആശയങ്ങൾ ഉണ്ടായിരുന്നു.
ചാട്ടക്ക് അടിച്ച് തെരുവിൽ കൂടി നടത്തുക.
എന്നിട്ട് റെഡ് കീപ്പിന് മുന്നിൽ വെച്ച് നിങ്ങളുടെ തല വെട്ടുക.
നിങ്ങളെ ജീവനോടെ തോലുരിച്ച്
കിംഗ്സ് ലാൻഡിങ്ങിന്റെ മതിലിൽ കെട്ടി തൂക്കുക.
ഞാൻ അവളോട് പറഞ്ഞ് അതിൽ നിന്നെല്ലാം പിന്തിരിപ്പിച്ചു.
വേദനയുണ്ടാകുമോ?
ഇല്ല, അത് ഞാൻ ഉറപ്പാക്കി.
അത് നന്നായി.
നിന്റെ മകനെ പോലെ മരിക്കാൻ ഞാൻ ഇഷ്ടപ്പെടുന്നില്ല.
എന്റെ കഴുത്തിൽ കൈകൊണ്ട് ഞെരിച്ച്,
വായിൽ നിന്നും പതയും പിത്തരസവുമൊക്കെ ഒലിപ്പിച്ച്,
കണ്ണുകൾ രക്ത ചുവപ്പായി തൊലിയൊക്കെ കരിഞ്ചുവപ്പ് നിറമായി,
അത് നിനക്ക് വളരെ ധാരുണമായിരുന്നിരിക്കും അല്ലേ, രാജാവിന്റെ...
...അംഗ രക്ഷകൻ എന്ന നിലയിലും, ഒരു അച്ഛൻ എന്ന നിലയിലും
അത് എനിക്ക് വളരെ ഭയാനകമായ ഒന്നായിരുന്നു.
നടുക്കുന്ന ഒരു കാഴ്ച്ച.
അങ്ങനെയൊന്നും ആയിരുന്നില്ല ഞാൻ ഉദ്ദേശിച്ചത്.
ഞാൻ അതിന് മുൻപ്,
വിഷം പ്രവർത്തിക്കുന്നത് എങ്ങനെയാണ് എന്ന് കണ്ടിട്ടില്ലായിരുന്നു.
സേർസിയോട് പറയണം.
അവൾ അറിയണം അത് ചെയ്തത് ഞാൻ ആയിരുന്നു എന്ന്.
പരിഭാഷ: ഫഹദ് അബ്ദുൾ മജീദ്